Destinacije – Gran Kanarija - vodič kroz špansko popularno ostrvo – Travel Magazine\nGran Kanarija – vodič kroz špansko popularno ostrvo\nHome »Destinacije» Gran Kanarija – vodič kroz špansko popularno ostrvo\nObjavljeno 26. mar 2021. | 0 komentara\nFoto: Marcin Jozwiak from Unsplash\nTreće po veličini Kanarsko ostrvo, ima posebne atrakcije koje ga čine vrlo privlačnim mestom za odmor. Od peščanih dina u stilu Sahare, preko vodopada usred vulkanskih stena do zanimljivog noćnog života, na ovom sunčanom španskom ostrvu zaista postoji ponešto za svakoga.\nVodič u nastavku će vam pomoći da se u potpunosti pripremite za putovanje na ovo ostrvo, od saveta o tome kako da stignete i gde da odsednete do predloga šta sve da obiđete tokom odmora na Gran Kanariji.\nGran Kanarija – kako doći?\nAerodrom Las Palmas de Gran Canaria (LPA) nalazi se na istočnoj strani ostrva, na oko 25 kilometara južno od glavnog grada Las Palmasa, i na oko 30 kilometara severno od popularnog odmarališta na jugu ostrva, Maspalomas.\nKako da znate koje Kanarsko ostrvo je najbolje za vas\nGran Kanarija nudi bezbroj mogućnosti za istraživanje, pa je naš savet da iznajmite automobil prilikom dolaska radi veće fleksibilnosti. Da, ovde postoje javni autobusi i taksiji, ali iznajmljivanje automobila je uglavnom povoljno, a vožnja oko ostrva nije previše komplikovana. Ako ipak planirate da veći deo svog boravka provedete u jednom mestu kao što je Maspalomas, iznajmljivanje bicikla je takođe opcija koju bi trebalo da imate u vidu.\nIako se najbolja turistička odmarališta nalaze na jugu, ako želite da se družite sa lokalnim stanovništvom ili budete blizu neke veće gradske atmosfere, možda biste želeli da razmislite o boravku u Las Palmasu.\nA post shared by Gran Canaria 🌴☀ (@visitgrancanaria)\nOni koji imaju bodove pri lancu Marriott mogu da odsednu u hotelu AC Gran Canaria Las Palmas. Nešto južnije, oni koji vole butik hotele imaju hotel s.XVI, koji je smešten u zgradi koju krasi autentičan kanarski šarm.\nPlaninari će možda želeti da ostanu na severu da bi istražili zelenije delove ostrva, poput ruralnog parka Doramas i prirodnog parka Tamadaba. Njima preporučujemo smeštaj u planinskom odmaralištu Parador de Cruz de Tejeda.\nDole na jugu naći ćete više sunca i veća odmarališta, poput odmarališta Lopesan Baobab inspirisanog Afrikom, koji ima sedam različitih bazena.\nA post shared by Lopesan Baobab Resort (@lopesanbaobab)\nLjubitelji Radisson Blu-a imaju nekoliko izbora kada su u pitanju hoteli na ostrvu, s tim da je među favoritima Radisson Blu Resort & Spa u Moganu, dom nekoliko bazena i odličnih spa tretmana, smešten nekoliko minuta hoda od obale.


Šabac, 02.09.2016 - Izgradnjom 17 montažnih kuća i 36 socijalnih stanova u zaštićenim uslovima stekli su se uslovi za konačno zatvaranje kolektivnog centra Varna u Šapcu. Kolektivni centar u naselju Varna je jedan od najstarijih i najvećih kolektivnih centara u Srbiji. Osnovan je 1993. godine i od tada neprekidno zbrinjava izbeglice, interno raseljena lica i povratnike po readmisiji. Planirano je da kolektivni centar Varna bude zatvoren do kraja 2016. godine. U skladu sa ustaljenom praksom Komesarijata za izbeglice i migracije Republike Srbije, prilikom planiranja zatvaranja kolektivnog centra vodilo se računa da niko od korisnika ne ostane nezbrinut i bez adekvatnog stambenog rešenja.\n14 porodica koje su još uvek smeštene u centru uskoro će se preseliti u novoizgrađene montažne kuće. Kuće su izgrađene na lokacijama u izgradjenom tkivu, u gradskoj zoni, na zemljištu koje je donirao Grad Šabac. Objekti su vlasništvo Grada a korisnici će imati mogućnost otkupa pod povoljnim uslovima, u skladu sa odredbama Zakona o izbeglicama. Sve stambene jedinice su opremljene belom tehnikom i osnovnim nameštajem. Ukupna vrednost montažnih kuća i opreme iznosi 275.000 Evra. Prethodno se, tokom aprila i maja 2016. godine, 29 domaćinstava iz kolektivnog centra Varna već preselilo u novoizgradjeni objekat za socijalno stanovanje u zaštićenim uslovima, izgradjen u okviru istog programa.\nIzgradnju 17 montažnih kuća i 36 socijalnih stanova u Šapcu finansirala je Evropska unija kroz projekat “Podrška poboljšanju uslova života prisilnih migranata i zatvaranju kolektivnih centara” koji je realizovao Hausing Centar, u partnerstvu sa organizacijom IDC, Komesarijatom za izbeglice i migracije Republike Srbije i Gradom Šapcem. Ovaj projekat deo je šireg programa podrške Evropske unije poboljšanju uslova života prisilnih migranata – „Za bolji život“, čija je ukupna vrednost 14,2 miliona evra.


Rezultat rada JKP “Vodovod” – Ozon Media\nRezultat rada JKP “Vodovod”\nSremska Mitrovica- Menadžment JKP“Vodovod“ kontinuirano prati zahteve svojih potrošača i unapređenjem rada i poslovanja dolazi do optimalnih rešenja koja su u interesu i korisnika i tog javnog preduzeća. U skladu sa strategijom razvoja grada radi se na poboljšanju kvaliteta vodosnabdevanja i održavanja vodovodne i kanalizacione mreže. Po kvalitetu vode za piće sremskomitrovački „Vodovod“ je i dalje visoko rangiran. Poverenje potrošača raste o čemu svedoči i zadavoljovajuća naplata potraživanja. Sve to rezultiralo je dobijanjem Sertifikata kojim je od strane Centra za ekonomske analize „Vodovod“ svrstan u najuspešnije firme u Srbiji.\nNOVI CEVOVODI, ŠAHTOVI, PRIKLJUČCI…\nDva značajna posla u domenu komunalne infrastrukture „Vodovod“ je uspešno završio u proteklom periodu. Radovima na vodovodnim instalacijama obuhvaćene su dve važne lokacije u užem centru grada. U prolazu Zeleno drvo rekonstruisana je vodovodna mreža i fekalna kanalizacija i izgrađena atmosferska kanalizacija .Najveći posao ove godine završen je u Ulici Kralja Petra I u sklopu revitalizacije putne infrastrukture.U planiranom vremenu i po najvišim standardima urađena je rekonstrukcija vodovodne mreže.Istovremeno, rekonstruisani su i kućni priključci vodovoda i izrađeni kanalizacioni priključci za preko 70 korisnika.\n„Za nas je najvažnije da smo u toku radova maksimalno iskoristili sve materijalne i ljudske resurse. Velikim zalaganjem naših radnika uspeli smo da u predviđenom vremenu i kvalitetno završimo veliki posao koji nam je poveren. Zahvaljujemo i potrošačima u tom delu grada na razumevanju i strpljenju zbog povremenih zastoja u isporuci vode koji su zbog prirode posla bili neizbežni“, kaže Saša Bugadžija, direktor JKP“Vodovod“ Sremska Mitrovica.\nDA GRAD NE PLIVA\nNeposredno pred početak majskih poplava nabavljeno je novo radno vozilo – cisterna namenjena crpljenju otpadnih voda i odgušenju cevovoda. Prema rečima direktora Bugadžije,postojeća cisterna koja je u upotrebi već duže vreme nije bila dovoljna za efikasno rešavanje svakodnevnih problema.”Vatreno krštenje” cisterna je imala upravo u vreme vanrednog stanja i pokazalo se da je nabavka tog vozila, plaćena iz kase “Vodovoda”, bila itekako opravdana. Problemi koji mogu da nastanu usled obilnih padavina koje su postale veoma česte, sada će biti efikasnije rešavani.\nUz postojeće vozilo koje je angažovano na odgušenju fekalne kanalizacije, radom nove cisterne omogućeno je kvalitetnije održavanje kompletnog kanalizacionog sistema u gradu.\nPored ove osnovne namene, cisterna se koristi i za crpljenje septičkih jama.Tako građani koji nisu priključeni na kanalizacioni sistem mogu da reše problem odvođenja otpadnih voda, kako u gradu, tako i u seoskim sredinama.\nZa razliku od drugih sredina u Srbiji gde ispravnost vode za piće predstavlja sve češći problem, Mitrovčani piju zdravstveno ispravnu vodu. “Voda ( sirova, u procesu prerade I u distributivnom sistemu) svakodnevno podleže kontroli kvaliteta kroz analize uzoraka u laboratoriji gradskog Vodovoda. Kontrolu kvaliteta vode rade i Zavod za javno zdravlje u Sremskoj Mitrovici i Institut za javno zdravlje Vojvodine u Novom Sadu. Higijenska ispravnost potvrđena je po svim parametrima koje propisuje Pravilnik o higijenskoj ispravnosti vode za piće, te je ona potpuno bezbedna za upotrebu.\nDUG NA VIŠE RATA\nNaplata potraživanja u JKP“Vodovod“ Sremska Mitrovica je na zadovoljavajućem nivou i trenutno iznosi oko 94%. U odnosu na prethodne godine, poboljšana je situacija u naplati kod pravnih lica, dok je u kategoriji domaćinstva standardno dobra.\nUkoliko potrošači imaju dug veći od 3 000 dinara, šalju se opomene pred isključenje. Kako ne bi dolazilo do samog isključenja sa mreže mitrovački “Vodovod” građanima i preduzećima daje mogućnost plaćanja duga u više mesečnih rata.\nSa računom za septembar poslate su opomene i potrošačima koji duguju više od 1000 dinara, a nisu imali uplate duže od 5 meseci. Iznos duga može se platiti u tri mesečne rate, do kraja ove godine.\nDRUGI O SREMSKOMITROVAČKOM “VODOVODU”\nCentar za ekonomske analize iz Beograda početkom ove godine uvrstio je JKP“Vodovod“ u najuspešnije firme u Srbiji u 2013/2014.godini. Na osnovu sprovedenog istraživanja poslovanja privrednih subjekata u celoj Srbiji i stručnih analiza tim stručnjaka ovog Centra izdvojio je “Vodovod” u Sremskoj Mitrovici kao preduzeće koje se može pohvaliti uspešnim poslovanjem.\nU tom javnom preduzeću kažu da je to još jedna potvrda uspešnog rada i domaćinskog poslovanja.\nŽFK Sremice- ŽFK Polet (Sivac) 0:9 (0:5)\nDS Sremska Mitrovica čeka republičku vlast\n25.05.2012. Ozon Komentari su isključeni na DS Sremska Mitrovica čeka republičku vlast\nEdukativna predavanja o prevenciji karcinoma grlića materice\n27.01.2015. Ozon Komentari su isključeni na Edukativna predavanja o prevenciji karcinoma grlića materice\n12.02.2014. Ozon Komentari su isključeni na Otvori srce


Normandijski format nije primorao Rusiju na ustupke! Razmatraće se Putinova ponuda! | Vestinet.rs\nPočetna TEMA DANA\tNormandijski format nije primorao Rusiju na ustupke! Razmatraće se Putinova ponuda!\nOsim odmrzavanja pregovaračkog procesa, sastanak ruskog i ukrajinskog lidera u okviru „Normandijskog formata“ je pokazao da Rusiju nije moguće primorati na ustupke.\nMinski sporazum ostaje pravni okvir za buduće pregovore, a Ukrajina će morati da unese određene izmene u svoje zakonodavstvo.\nIako su rezultati sastanka skromni, eksperti ističu da se ipak mogu okarakterisati kao pozitivni za Rusiju i Donbas, naročito zbog toga što Minski sporazum ostaje pravni okvir za buduće pregovore.\nNa opasku nemačke kancelarke Angele Merkel da Minski sporazum nije okamenjen i da postoji prostor za fleksibilnost, ruski predsednik Vladimir Putin je istakao da je fleksibilnost korisna, ali da postoje direktne mere predviđene sporazumom na koje fleksibilnost nije primenljiva.\n„Ni Zelenskom, ni Merkelovoj nije pošlo za rukom da izmene poredak primene Minskog sporazuma, ali ni da nametnu mere koje nisu predviđene tim dogovorom, poput projekta ’opštinske straže‘ u Donbasu koji je predlagao Zelenski.\nOsim što je Minski sporazum ostao osnova za buduće pregovore, Ukrajina će do marta 2020. godine biti pod monitoringom kako bi se ustanovilo da li ispunjava obaveze iz sporazuma i da li će implementirati formulu Štajnmajera“, rekao je za Sputnjik član Saveta za međunacionalne odnose pri predsedniku Rusije Bogdan Bespaljko.\nEkspert dodaje da su na sastanku postignuti dogovori o konkretnim merama za primenu Minskog sporazuma, primeni Štajnmajerova formule, koja će inicirati određene izmene u ukrajinskom zakonodavstvu, razmeni zarobljenika i povlačenju snaga u tri nove tačke u Donbasu.\nOn ističe da je najvažnije da postoje ustupci, ali da oni nisu došli sa ruske strane.\nPoslanik Državne dume Rusije i zamenik predsednika Odbora za informacionu politiku Aleksandar Juščenko ističe da je ovaj sastanak veliki uspeh, jer je vojna dejstva moguće zaustaviti samo dijalogom.\nPrema njegovim rečima, Zelenski se nalazi pod pritiskom sila koje se zalažu za vojna dejstva i koje ne žele mir.


Organizaciona kultura nije statična - PDA International Inc.\nOve godine organizaciona kultura je glavna protagonistkinja procesa transformacije. Zbog pandemije, više industrija je promenilo način rada.\nProstori tehnologije, komunikacije i saradnje dobili su na značaju kao rezultat fizičkog distanciranja. U tom smislu, lideri su morali da reorganizuju svoje timove i okupe ih da bi nastavili da rade i postižu ciljeve. Ovo je prekretnica koja je imala uticaja i na organizacionu kulturu, odnosno na uverenja i ponašanja koja utiču na interakciju zaposlenih. Trenutna kultura više ne može biti statična, jer se mora prilagoditi potrebama organizacije i okoline.\nRedefinisanje našeg ponašanja takođe znači redefinisanje naših sigurnosnih protokola, unutrašnjih politika i strateških prioriteta za suočavanje sa krizom. U ovom trenutku fleksibilnost timovima mora postati sve značajnija, a to se postiže poverenjem i autonomijom.\nProtokoli za buduće situacije\nPrema poslednjem istraživanju ljudskih resursa kompanije Deloitte o reakcijama na epidemiju, 82% kompanija veruje da su „fleksibilni aranžmani rada“ najvažnije sredstvo za upravljanje zaposlenima. Iz tog razloga, preporučljivo je imati fleksibilne radne mehanizme i odmor i koristiti tehnologije koje omogućavaju rad na daljinu, ako je to moguće, tokom dužih vremenskih perioda.\nPored toga, neophodno je primeniti sistem praćenja zdravstvenog stanja zaposlenih i zaštititi poverljivost ovih zdravstvenih podataka. Organizacija se mora obavezati da će osigurati sigurnost radne okoline strogim čišćenjem i dezinfekcijom radnih mesta i pružanjem obuke zaposlenima o higijenskim protokolima.\nNedeljenje istog radnog prostora nije izgovor za prestanak kontrole radnog vremena i produktivnosti. Štaviše, neophodno je ostati u blizini tima: pružiti im kako emocionalnu, tako i tehničku podršku. Iako je tehnologija neophodna za održavanje visokih performansi rada udaljenih zaposlenih, način na koji lideri stvaraju kulturu uzajamne podrške važan je faktor za kulturu kompanije i iskustvo zaposlenih\nMotivacija i organizaciona kultura


Prvi turistički info-centar koji će objediniti promociju i aktivnosti svih gradova i opština Vojvodine - News - Turistički svet\nPrvi turistički info-centar koji će objediniti promociju i aktivnosti svih gradova i opština Vojvodine\nTuristička organizacija Vojvodine otvoriće prvi savremeni turistički info–centar u Pokrajini, 21. januara 2019. godine u 12 časova.\nInfo-centar, koji se nalazi na Bulevaru Mihajla Pupina 18, u Novom Sadu, projekat je od značaja turističkog i privrednog razvoja Republike Srbije, a naročito Pokrajine, budući da će znatno doprineti promociji bogate turističke ponude Vojvodine.\nInfo-centar će otvoriti Igor Mirović predsednik Pokrajinske vlade, Ivan Đoković potpredsednik Pokrajinske vlade i pokrajinski sekretar za privredu i turizam i Nataša Pavlović, direktorka Turističke organizacije Vojvodine, a ceremoniji će prisustvovati brojni visoki zvaničnici, članovi Pokrajinske Vlade, kao i direktori lokalnih turističkih organizacija.\nIzgradnju info–centra koji se prostire na 118 kvadratnih metara, finansirala je Vlada AP Vojvodine, dok je Ministarstvo trgovine, turizma i telekomunikacija izdvojilo sredstva za njegovo opremanje.\nOtvaranjem info–centra svih 45 gradova i opština koji ulaze u sastav Vojvodine biće predstavljeni na jednom mestu. Posetioci će u njemu moći da dobiju sve informacije o brojnim atrakcijama, lokalitetima, znamenitostima koje mogu posetiti u Pokrajini.\nSpomenici kulturnog nasleđa, multukulturalnost, arheološka nalazišta, dvorci, tvrđave, raznovrsna prirodna bogatstva i specijalni rezervati prirode, jedinstveni vinski putevi – sve to biće predstavljeno putem štampanih materijala – brošura, flajera, promo-filmova, do kojih će posetioci moći da dođu u info-centru, kao i putem mobilne aplikacije.\nPosetioci će moći da nabave neke od autohtonih vojvođanskih vrsta vina kao i autentične suvenire koji će se prodavati u suvenirnici info–centra.


Aptiv Архиве - Dnevnik Juga\nPočetna / Tag arhiva: Aptiv\nTag arhiva: Aptiv\nSrdjan Stamenkovic 12/05/2020\tDRUŠTVO, Korona Virus, Leskovac 0\nU prethodna 24 časa u Leskovcu i Jablaničkom okrugu testirane su 402 osobe. Potvrđena su 23 nova slučaja, dok je 379 testova bilo negativno. Testirano je i očekuju se rezultati još 243 uzorka koji su poslati u laboratorije Od 23 pozitivna, 20 je iz Leskovca, tako da je ukupno 352 …\nU ponedeljak potpisivanje ugovora između grada Leskovca i kompanije „APTIV“\nSrdjan Stamenkovic 27/06/2018\tEKONOMIJA, Leskovac 1\nGradonačelnik Leskovca dr Goran Cvetanović održao je danas sastanak sa predstavnicima kompanije „APTIV“ koja gradi fabriku u „Zelenoj zoni“. Na sastanku se razgovaralo o završetku komunalnog opremanja Zelene zone, izgradnji saobraćajnica u ovoj zoni kao i uređenju kanalizacione mreže. Takođe je na sastanku bilo reči o potpisivanju ugovora kojim će …\nEngleski APTIV PACKARD raspisao konkurs za prijem zaposlenih u novoj fabrici u Leskovcu- plan 2.000 radnika\nSrdjan Stamenkovic 14/03/2018\tEKONOMIJA, Leskovac 1\nKompanija APTIV PACKARD DOO LESKOVAC raspisala je konkurs za prijem zaposlenih na veće broju radnih pozicija. Na taj način najave o zapošljavanju minimum 2.000 ljudi u fabirici koja se gradi u Zelenoj zoni dobijaju potvrdu u konkretnim koracima ove multinacionalne kompanije. „Aptiv“ je tehnološka kompanija koja putem bezbednih, ekoloških i …


Novi album Obojenog programa dostupan na sajtu Egzita : Nadlanu.com\nNovi album Obojenog programa dostupan na sajtu Egzita\nObjavljeno 6. apr 2012. / 12:16:10\nNOVI SAD, 6. aprila 2012. (Beta) - Novi album novosadskog benda Obojeni program "Kako to misliš: mi?", od petka će biti dostupan za besplatno preuzimanje na sajtu exitmusic.rs, saopšteno je iz organizacije Egzit (Exit).\n"Trinaest pesama s albuma biće dostupne za besplatno preuzimanje, ali ni istinski obožavaoci benda i kolekcionari neće ostati uskraćeni za fizičko izdanje albuma, za koje će se postarati izdavačka kuća 'Odličan hrčak'", navodi se u saopštenju za javnost.\nTo je deveti po redu album jednog od najuticajnijih domaćih rok sastava i sniman je u novosadskim studijima "Do Re Mi" i "Standard", od novembra 2011. do februara 2012. godine, dok je mastering radjen u "Studiju 150" u Amsterdamu.\nAlbum je producirao basista benda Bebec, dok je za prvi singl sa albuma pod nazivom "Da li smo naučili živeti u kapsuli", objavljen u martu mesecu, uradjen i spot. Egzit lejbl (Exit label) je on-lajn etiketa, nastala u februaru 2009. godine kao odgovor na novi način distribucije muzike, sa željom da kvalitetnim domaćim izvodjačima pruži što bolju promociju, kako kroz besplatno preuzimanje, tako i kroz nastupe uživo.


OSIGURANJE PRAVNIH LICA | HCinso\nU savremenim uslovima poslovanja i sve veće konkurencije, da bi osvojili tržište, ulažemo mnogo u stručnost, znanje, inovativnost, tehnologiju, opremu, objekte, proizvodne hale, sve u zavisnosti od vrste delatnosti i veličine preduzeća. Sigurnost Vašeg poslovanja prepustite nama da bismo kroz osiguranje i minimalizaciju rizika obezbedili stabilan rast Vaše kompanije.\nZa postizanje dobrog poslovnog imidža potrebno je obezbediti sigurnost Vama i Vašim zaposlenima. Osiguranjem lica umanjujete posledice mogućih neželjenih događaja kao što je nesrećan slučaj (nezgoda) koji za posledicu ima narušenje zdravlja, povredu, invaliditet ili gubitak života. Na ovaj način možete osigurati ceo kolektiv i pružiti mu zaštitu i sigurnost kao dobar poslodavac. Takođe, postoji i program dobrovoljnog zdravstvenog osiguranja za pravna lica kroz koji pružate Vašim zaposlenima dodatnu sigurnost. Ogleda se u dobrovoljnom zdravstvenom osiguranju u slučaju težih bolesti i hirurških intervencija, kako za pojedince, tako i za kolektiv. Na ovaj načina Vam se pruža mogućnost da izaberete lekara i zdravstvenu ustanovu, kao i program lečenja, a mi smo tu da Vam pomognemo u donošenju najbolje odluke.\nRadi veće sigurnosti zaposlenih čiji je posao vezan za putovanja, odlučite se za osiguranje motornih vozila koje se ogleda kroz obavezno autoosiguranje trecih lica i njigove imovine od posledice saobraćajne nezgode, auto kasko osiguranje za adekvatnu i potpunu zaštitu vozila od svih šteta koje mogu nastati, osiguranje auto nezgode za vozača i putnike, kao i osiguranje od krađe vozila. U skladu sa sve intezivnijih otvaranjem našeg tržiška ka inostranstvu, nudimo Vam i osiguranje robe i interesa u transportu u domaćem i međunarodnom prevozu, od rizika gubitka i oštećenja, kao i odgovornosti prevozioca i organizatora prevoza od odgovornosti za robu koja se transportuje\nKroz poslovanje, u saradnji sa raznim poslovnim partnerima, kao i sa zaposlenima, može se desiti da se, iako smo preduzeli sve mere predostrožnosti, dogodi greška čije posledice trpi neko treće lice. Da biste izbegli finansijski gubitak u takvim slučajevima, osigurajte se od zakonske odgovornosti za nastalu materijalnu ili nematerijalnu štetu. (osiguranje opšte odgovornosti – štete usled ugrožavanja zdravlja, smrti, povrede tela trećih lica), osiguranje od profesionalne odgovornosti, u prevozu robe, za proizvode, odgovornost lekara, posrednika u osiguranju…\nPoslovanje u poljoprivredi je sklono nepredvidivim rizicima. Iz tog razloga, treba zaštiti i osigurati useve, plodove i životinje na poljoprivrednim gazdinstvima od nepogoda kao što su grad, mraz, oluja, poplava, bolest useva, uginuće životinja. Zbog nepredvidivosti rizika treba se od njih poptuno zaštiti i obezbediti apsolutnu sigurnost osiguranicima koji se bave ovim delatnostima.\nKonsultujte se sa timom stručnjaka kompanije H&C INSO d.o.o. , pružite sebi najbolju zaštitu i podignite poslovanje na najviši nivo!


Muftija sandžački: Pucali mi na sinovce, pokušali da zapale automobil\n► Muftija sandžački: Pucali mi na sinovce, pokušali da zapale automobil\n28.03.2018 Novi Pazar\nMuftija sandžački Hasib Suljović izjavio je danas da je nepoznata osoba tokom noći pucala na njegove sinovce koji su ga primetili dok je pokušavao da mu zapali automobil ispred porodične kuće u novopazarskom naselju Mur.\nOn je radiju Sto plus rekao da se napad desio oko pola dva posle ponoći, kada se vozilo zaustavilo nedaleko od njegove kuće iz kojeg je izašao jedan muškarac i noseći kanticu sa benzinom krenuo ka njegovim automobilu.\n"To je video moj sinovac i krenuo ka njemu, a potom i drugi. Tada je napadač počeo da beži ka automobilu koji ga je čekao, izvadio pištolj i zapucao ka njima, a nekoliko hitaca im je prošlo pored nogu", kazao je Suljović.\nUbrzo je obaveštena policija koja je, u prisustvu nadležnog tužioca, izvršila uviđaj tokom kojeg su, prema nezvaničnim informacijama, pronađene dve čaure i kantica od pet litara u kojoj je bio benzin.\nPatrola policije je i dalje ispred doma Suljovića.\nMuftija je dodao da ne zna ko stoji iza tog, kako je rekao, mučkog napada, ali da je sličan onom kada je u subotu napadnut i teško povređen njegov kolega Nezir Salihović, imam Bor džamije u Novom Pazaru.\n"Apelujem na istražne organe da što pre otkriju počinioce i nalogodavce ovih napada, u suprotnom se bojim da je ovo tek početak nekakvog razračuna u kojem ja, efendija Salihović, ali i ostali građani neće imati mira", poručio je Suljović.\nOn je istakao da mu poslednjih dana niko nije pretio, ali da je na društvenim mrežama bio vređan i da su ga "određene osobe označavale kao nekoga koga treba zastrašiti".\nOn je predsednik Mešihata Islamske zajednice Sandžaka, koja je deo Islamske zajednice Srbije kojem pripada i imam Nezir Salihović, koji je pre par dana pretučen na ulici dok se vraćao kući sa večernje molitve.\nSuljović je na konferenciji za novinare izjavio da ne zna ko je napao njegovog kolegu i ko su nalogodavci, ali je kazao da su reis Islamske zajednice Srbije Sead Nasufović i funkcioner Stranke demokratske akcije Sandžaka Fuad Baćićanin kreirali atmosferu u kojoj je Salihović napadnut.\nNasufović i Baćićanin su odbacili te optužbe kao neistinite, a reis je u saopštenju za javnost naveo da je Suljović smenjen sa te pozicije, da su izbori u toku, a da se on sam proglasio za sandžačkog muftiju.\nHasib Suljović /


EX YU vesti : Zna li Paravinja ko je ubio Dadu Vujasinović?\nRepublički javni tužilac u Srbiji Zagorka Dolovac izjavila je danas da će Više javno tužilaštvo u Beogradu u najkraćem roku poslati zahtev istražnim organima u Hrvatskoj da se Dragan Paravinja, koji je osumnjičen za ubistvo 17-godišnje Drnišanke Antonije Bilić, sasluša u vezi sa ubistvom novinarke Radislave Dade Vujasinović.\nZagrebački "Jutarnji list", pozivajući se na izjave srpskih i hrvatskih istražnih organa, piše da je Paravinja umešan u organizaciju ubistva novinarke Dade Vujasinović, čije ubistvo iz 1994. godine do danas nije rešeno.\n"Informacija da je Paravinja povezan sa ubistvom novinarke Vujasinović za nas je potpuno nova i zatražićemo od hrvatskih kolega da ispitaju Paravinju i provere medijske navode. Taj slučaj je jedan od prioriteta tužilaštva u Srbiji i svaki trag, koji bi mogao da dovede do rasvetljavanja Tužilaštvo odmah provereva", navela je je Dolovac.\n"Jutarnji list" piše da je Dada Vujasinović oštro pisala protiv Željka Ražnatovića Arkana, koji joj je i lično pretio, kao i da bi Paravinjina povezanost s ovim slučajem mogla baciti novo svetlo na slučaj nestale Antonije.\nPrema pisanju hrvatskog "Jutarnjeg lista", istražni organi Srbije su uvereni da bi dokazivanje povezanosti Paravinje sa ubistvom Dade Vujasinović moglo da pokrene seriju rasvetljavanja nerešenih ubistava u Srbiji.\nZvaničnik u MUP-u Hrvatske je tom listu rekao da se sa sigurnošću može tvrditi da je Paravinja ili učestvovao u organizaciji ubistva Vujasinovićeve ili je čvrsto povezan s organizatorima.\nDirektor policije Srbije Milorad Veljović kazao je za "Jutarnji list" da MUP Srbje odnedavno proverava informaciju da Paravinja ima veze sa ubistvom Dade Vujasinović i dodao da policija Srbije proverava neke informacije sa policijom iz Hrvatske.\nDragan Paravinja uhapšen je 26. juna na području Srpca u BiH nakon višednevne potrage. Policiji u Banjaluci priznao je, a pred sudom BiH porekao ubistvo Antonije Bilić koja je poslednji put viđena 7. juna kad je na mostu na reci ulazila u kamion kojim je upravljao, što su potvrdili i forenzički nalazi - krvi i vlasi kose, ali i iskazi svedoka.\nSredinom jula, Paravinja je jula osuđen zbog pokušaja silovanja na Palama na dve godine i devet meseci zatvora. Nakon toga, izručen je Hrvatskoj gde je osumnjičen za nestanak Antonije Bilić.\nSrbija je tražila izručenje Paravinje zbog izdržavanja kazne zatvora od četiri godine i šest meseci za silovanje.\nОзнаке: Beograd, Rijeka


M. Milikšić , CNN , Boston globe , Newser\nZove se “Tiho nebo” i zvuči kao neka marketing kampanja aviokompanije. Ali, to je u stvari ime programa nadgledanja američke Agencije za bezbednost transporta (TSA) , koji operiše u tajnosti na nacionalnom nivou. Nije poznato kako neki putnik može postati meta posmatranja, ali ako bilo koji detalj iz vaše istorije putovanja podigne sumnju, to je savršeno dovoljno. To je trenutak kad počinje neverovatno detaljno praćenje.\nPolicajci u program dobijaju listu osoba koje prate na aerodromima i kasnije na letovima. Ako su nervozni, vrpolje se, često idu u toalet, pričaju na mobilni, ako im se “drma” Adamova jabučica, imaju hladan, prodorni pogled ili gledaju svoj odraz u staklu – to će sve biti u potpunosti zabeleženo na listi praćenja, navodi “Njuzer”.\nPutnici koji se vrpolje, stalno telefoniraju ili prespavaju čitav let mogu postati meta programa "Tiho nebo"\n“Abnormalna” svest o okruženju, pojačano znojenje, brzo treptanje, trljanje ruku, spavanje tokom leta – sve to može od putnika načiniti metu nadzora. Iz TSA nisu rekli mnogo o programu, ali su američki mediji uspeli da potvrde njegovo postojanje, zahvaljujući policajcima koji misle da to nije samo trošenje vremena i sredstava već narušavanje privatnosti.\n-Ovako nešto ne možete izmisliti – rekao je za “Bostog gloub” jedan policajac koji je bio zadužen da prati stjuarda na letu “Sautvest erlajnsa”.\nIako je TSA priznala postojanje programa, nije dala detalje o tome kako se ljudi izabiraju za nadgledanje, niti o samom praćenju.\nSAD traže jače bezbednosne mere za međunarodne letove\n- Mi se ne razlikujemo mnogo od policajca na ćošku koji je tamo stavljen je postoji povećana mogućnost da će se nešto dogoditi na tom mestu… - rekao je portparol TSA za “Vašington post”.\n- Kad se nalazite u cevi na visini od 9.000 metara, ima smisla staviti svog čoveka gore – dodao je on.\nKako je naveo CNN, policajci prate američke građane koji nisu osumnjičeni za zločine, nisu pod istragom, niti su na bilo kojem terorističkom spisku.\n- Cilj programa je skupljanje podataka o ponašanju putnika na avionu i pokušaj da se odstrane potencijalne pretnje, potvrdio je neimenovani zvaničnik TSA.\nKongres svestan programa i obezbeđuje "snažan nadzor"\nPre nego što se ljudi ukrcaju u avion gde ih posmatra federalna policajca, zvaničnici koriste informacije obaveštajne zajednice i uz pomoć prethodne šeme putovanja izabiraju svoje mete. Neimenovani izvor je dodao da program postoji od 2010, da je američki Kongres svestan njegovog postojanja i da obezbeđuje “snažan nadzor”. Do sada su hiljade nesvesnih Amerikanaca na aerodromima i letovima bili na meti nadzora malih timova policajaca. Iz TSA su rekli da “obični Amerikanci” nisu meta programa.\n- Program apsolutno nije usmeren na nadgledanje običnih Amerikanaca. Njegova je svrha da obezbedi da su putnici i posada aviona zaštićeni tokom leta - navedeno je u saopštenju kompanije.\n"Obični" Amerikanci nisu meta programa nadzora\nJedan policajac je rekao CNN-u da su neki od njih zabrinuti zbog programa, jer se fokusiranjem na “sumnjive” putnike snage bezbednosti odvlače od svoje misije zaštite aviona jer prate pojedinca.\n-Policajci posmatraju ljude kako bi otkrili tragove u ponašanju koji su povezani sa onima kod terorista – rekao je neimenovani zvaničnik TSA.\nSvi američki građani koji uđu u SAD automatski se smatraju uključenim u program, dok zvaničnici proveravaju njihova imena i šeme putovanja, pokazuju dokumenta TSA do kojih je u posed došao “Gloub”. Iz Agencije nije otkriveno više detalja, ali je istaknuto da se pojedinci ne targetiraju na osnovu rase ili nacionalnosti. Nije, međutim, rečeno da li je razotkrivena ijedna teroristička zavera zahvaljujući “Tihom nebu”.\nPODVODNI ŠPIJUN Liči na ribu i kreće se kao riba, ali POGLEDAJTE MALO BOLJE (VIDEO)\nStručnjaci tvrde da je MISTERIOZNI ASTEROID iz druge civilizacije: Poslali su ga VANZEMALJCI u potrazi za znacima života


Preteća pisma na adrese više nevladinih organizacija | Autonomija\n"Pretnje inspirisane atmosferom u društvu i narativu koji podstiče polarizaciju na 'patriote' i 'izdajnike'"\nNa adrese više nevladinih organizacija u Beogradu danas je stiglo potpisano preteće pismo u kome se navodi da je „namenjeno svim izdajnicima i izrodima srpskim“, a organizacije koje su primile pretnje uzrok vide u etiketiranju tih organizacija kao „izdajničke“ i da su pretnje organizacijama za ljudska prava „omiljeni sport nacionalista i populista“.\nKako je potvrđeno agenciji Beta, preteća pisma stigla su na adrese organizacija Građanske inicijative, Komitet pravnika za ljudska prava, Beogradski centar za ljudska prava i Helsinški odbor za ljudska prava u Srbiji.\nIsto preteće pismo dobila je i Inicijativa mladih za ljudska prava.\n„Napustite sve krajeve u oblasti Kraljevine Srbije, od izvorišta Save do Grčke i od Jadranskog mora do Rumunije, najkasnije do Đurđevdana. U suprotnom bićete uništeni od prvog do poslednjeg„, napisano je u navedenom pismu.\nProgramska direktorka Građanskih inicijativa Bojana Selaković potvrdila je da je policija izvršila uviđaj i preuzela pisma.\n„Mislim da je ovo inspirisano atmosferom u društvu i narativu koji podstiče polarizaciju društva na ‘patriote’ i ‘izdajnike’ koji je već duže vreme prisutan“, izjavila je Selaković za Betu i dodala da „taj narativ posebno eskalira u poslednje vreme“.\nOna je rekla da je „nasleđe 90-ih etiketiranje nevladinih organizacija kao glavnih protagonista struje ‘domaćih izdajnika'“.\n„Jako je opasno kada su izjave inspirasane takvim narativom, posebno kada takve izjave dolaze od pojedinih predstavnika insititucija„, kazala je Selaković i dodala da je bilo takvih slučajeva u poslednje vreme.\nOna je rekla da „organizacije koje imaju kritički odnos prema vlasti bivaju eitketirane“ i da to „daje za pravo pojedincima koji iz ličnih razloga imaju potrebu da na ovaj način iskažu svoje stavove, kao što je pisanje pretećih pisama“.\nDirektor Inicijative mladih za ljudska prava Ivan Đurić rekao je da su pretnje aktivistima za ljudska prava „omiljeni sport nacionalista i populista svih boja i oblika, i da se navedeni velikosrpski pamflet u tome ne razlikuje“.\n„U ovom pismu su sabrane sve teorije zavere koje su u manjoj ili većoj meri prisutne u javnosti. Najveća pretnja sastoji se u tome da pojedinci ili delovi društva poveruju i postupaju na temelju tih teorija, poput antivakcinaša“, izjavio je Đurić za agenciju Beta.\nRanije danas i Beogradski centar za bezbednosnu politiku (BCBP) je saopštio da je na njihovu adresu stiglo preteće pismo u kojem im se preti da će „biti uništeni od prvog do poslednjeg“, a da je slično pismo stiglo i drugim organizacijama civilnog društva.


Rusija: Sirijska vojska nije upotrijebila hemijsko oružje u Dumi – dijalogin.tv\nHome » Društvene teme Svijet Vijesti\nRusija: Sirijska vojska nije upotrijebila hemijsko oružje u Dumi\nMinistarstvo odbrane Rusije je negiralo saopštenja da je sirijska vojska upotrijebila hemijsko oružje u Dumi, saopštio je načelnik ruskog Centra za pomirenje zaraćenih strana u Siriji Jurij Jevtušenko.\nOperacije evakuacije terorista „Džejš el islam“ iz sirijskog grada Dume počinje danas. On je naveo da jedan broj zapadnih država pokušava da sabotira ovu operaciju, koristeći priču da sirijska vojska, navodno, koristi hemijsko oružje.\nGeneral Jevtušenko je naglasio da je jedan broj takozvanih nevladinih organizacija, uključujući „Bijele šljemove“, saopštio da su sirijske Oružane snage juče bacile bombu sa hlorom na Dumu.\n„Odlučno negiramo te informacije i saopštavamo da smo spremni da nakon oslobađanja grada Dume od militanata odmah pošaljemo ruske stručnjake za radijaciju, hemijsku i biološku zaštitu radi prikupljanja podataka koji će potvrditi da se radi o izmišljenim informacijama“, rekao je general Jevtušenko.\nOn je dodao da humanitarni koridor u naselju Muhajam el Vafadin nastavlja da funkcioniše kako bi civili mogli bezbjedno da napuste Dumu.\nRanije su SAD saopštile da prate situaciju oko navodne upotrebe hemijskog oružja u sirijskoj Dumi.\nIvanić: Ne dolazim u Mostar, idem u posjetu carigradskom patrijarhu


Tanjug 9. maja 2021. 15:50\nBEČ – Austrijski kancelar Sebastijan Kurc ocenio je danas, povodom Dana Evrope, da je pandemijska kriza pokazala slabosti EU u poređenju sa drugim akterima, a šef austrijske diplomatije Aleksander Šalenberg podvukao je da je prošla godina bila izgubljena godina u vezi proširenja Unije, i da to sada ne sme biti slučaj, jer je EU nepotpuna bez Zapadnog Balkana.\n„Protekli meseci pandemije nisu bili samo izazovni za sve građane u Evropi, već je kriza jasno pokazala sve slabosti EU u poređenju sa drugim akterima. Zbog je sada važno da nastali zaostatak nadoknadimo brzim i efikasnim merama, a pre svega ekonomski rast, konkurentnost i proširenje zajedničkog tržišta podstaknemo modernizacijom i digitalizacijom“, naglasio je Kurc.\n„Protekla godina je pokazala u Evropi za vreme pandemije da je mnogo toga dobro funkcionisalo. Tako nam je pošlo za rukom da održimo zajedničko tržište i fondonom za obnovu pokrenemo najveći finansijski paket u istoriji evropske integracije“, objasnio je on.\n„Ključno u tome je i proširenje EU na države Zapadnog Balkana. Protekla godina je bila izgubljena godina za ceo region i sada je važno da se nadoknadi zastoj, jer će šteta biti sve veća. Bez naših partnera na Zapadnom Balkanu, EU nije kompletna“, upozorio je Šalenberg.


Pejanović-Đurišić: Puna posvećenost Crne Gore evropskim i evroatlantskim integracijama | EUME\nNaslovnica Info Press info Pejanović-Đurišić: Puna posvećenost Crne Gore evropskim i evroatlantskim integracijama\nPejanović-Đurišić: Puna posvećenost Crne Gore evropskim i evroatlantskim integracijama\nSa zasijedanja Američko-jadranske povelje\nMinistar odbrane prof. dr Milica Pejanović-Đurišić poručila je da će Crna Gora i u predstojećem periodu nastaviti da sa istom posvećenošću učestvuje u regionalnoj saradnji u cilju dalje afirmacije zajedničkih vrijednosti, kao i da podstiče inicijative koje doprinose očuvanju mira i bezbjednosti u regionu.\nOna je učestvovala na zasjedanju Američko-jadranske povelje (A-5), inicijative Sveobuhvatnog regionalnog sastanka ministara odbrane zemalja Jugoistočne Evrope, koji se ove godine održava u Dubrovniku.\nPejanović-Đurišić je istakla da je partnerstvo između Sjedinjenih Američkih Država i zemalja regiona, uspostavljeno Američko-jadranskom poveljom, značajna regionalna inicijativa u ovom dijelu svijeta, koja omogućava dosljednost i posvećenost saradnji među državama koje dijele iste interese i suočavaju se sa sličnim izazovima.\nOna je kazala da ovo partnerstvo doprinosi i intenziviranju demokratskih, ekonomskih, bezbjednosnih i odbrambenih reformi što, u konačnom, jača stabilnost i podstiče progres cijelog regiona Zapadnog Balkana. Partnerstvo kroz A-5, koje objedinjuje pet zemalja regiona, Hrvatsku, Albaniju, Bosnu i Hercegovinu, Makedoniju i Crnu Goru, zajedno sa Sjedinjenim Američkim Državama, ima jedinstven cilj – punu integraciju zemalja potpisnica Povelje u sveobuhavtnoj evroatlantskoj politici, dodala je crnogorski ministar odbrane.\nPejanović-Đurišić je podvukla punu posvećenost naše države evropskim i evroatlantskim integracijama, naglašavajući da će Crna Gora nastaviti da se, u saradnji sa regionalnim i međunarodnim partnerima, suočava sa izazovima koji prijete da naruše stabilnost i prosperitet regiona.\nOna je istakla uvjerenje da je najdirektniji doprinos Crne Gore očuvanju međunarodnog mira učešće pripadnika Vojske Crne Gore u međunarodnim misijama i operacijama i najavila da će Crna Gora i nakon okončanja misije u Avganistanu ostati otvorena za mogućnosti učešća u misijama koje predvode NATO, EU i Ujedinjene nacije.\nImajući u vidu sasvim izvjesne bezbjednosne izazove u narednom periodu, Pejanović-Đurišić je izrazila spemnost Crne Gore da ostane kredibilan partner na međunarodnom planu, posebno kada je riječ o inicijativama koje imaju za cilj udruživanje kapaciteta na održanju mira i sigurnosti.\nDanašnjem plenumu prisustvovali su, pored crnogorskog ministra odbrane, Mimi Kodeli, ministar odbrane Albanije, Marina Pendeš, ministar odbrane Bosne i Hercegovine, Ante Kotromanović, ministar odbrane Hrvatske, Zoran Jolevski, ministar odbrane Makedonije, a u ime Sjedinjenih Američkih Država, dr Evelin Farkaš, zamjenica pomoćnika američkog sekretara za odbranu, kao i predstavnici zemalja posmatrača: Srbije, Slovenije i Kosova.\nNakon plenuma, učesnici inicijative A5 potpisali su Zajedničku izjavu o principima buduće saradnje u okviru ovog regionalnog formata.\nMinistar Milica Pejanović-Đurišić imala je jutros bilateralne susrete sa dr Farkaš, sa dr Velizarom Šalamanovim, predstavnikom NATO Agencije za informacije i komunikacije (NCIA) i sa Marinom Pendeš, ministrom odbrane Bosne i Hercegovine.\nEvelin Farkaš je crnogorskom ministru odbrane ponovila snažnu podršku koju SAD pružaju Crnoj Gori u procesu NATO integracija. Ona je izrazila uvjerenje da će Crna Gora i nakon dobijanja pozivnice za članstvo u Alijansu ostati regionalni lider u evroatlantskim procesima i primjer ostalim zemljama – aspirantima za članstvo.\nMinistar Pendeš je crnogorskom ministru odbrane poručila da Bosna i Hercegovina sa velikom pažnjom prati proces crnogorskih NATO integracija, izražavajući uvjerenje da će naša zemlja do kraja godine dobiti poziv za članstvo u Alijansi. Ona je podvukla da je prijem Crne Gore u NATO i interes Bosne i Hercegovine jer je riječ, kako je dodala, o procesu koji bi pojačao sigurnost cijelog regiona. Ministar Pejanović-Đurišić je poručila da će Crna Gora podržati evroatlantski put Bosne i Hercegovine.\nOvo je treći po redu sveobuhvatni sastanak ministara odbrane. Prvi je održan u Sloveniji 2013. godine, a prošle 2014. godine domaćin je bila Crna Gora. Cilj sastanka je jačanje regionalne saradnje na polju odbrane u zajedničkim projektima na aktuelne teme iz oblasti sigurnost\nCRM obuhvata tri regionalne inicijative: Američko-jadransku povelju (A-5), Forum ministara odbrane zemalja jugoistočne Evrope (SEDM South East Defence Ministerial Initiative) i Političkih direktora za odbrambenu politiku zemalja zapadnog Balkana (WBDPD Western Balkans Defence Policy Directors).


radnička prava : Južne vesti\n"Cumtobel" otpušta u Nišu zbog efekata pandemije, ali kažu i da su zaposlili više od ugovorenog\n08:46, 16. 11. 2020.\nIz niške fabrike “Cumtobel” otpušteno je do sada 19 radnika. Razlog su, kako kažu, negativni efekti pandemije koji su se odrazili i na poslovanje ove austrijske kompanije. Dok iz sindikata “Sloga” kritikuju jer se otpuštaju radnici za koje je država dala subvencije, u fabirici kažu da su do sada zaposlili i više ljudi od broja koji je bio dogovoren sa državom.\nStanari sutra u Nišu organizuju tribinu o položaju radnika\n17:38, 29. 7. 2018.\nKakav je položaj onih koji žive od svog rada u Srbiji i da li su radnici danas u “bezizlaznoj” situaciji, neke su od tema tribine koju u ponedeljak 30. jula organizuje niški Udruženi pokret slobodnih stanara u Mesnoj zajednici “Božidar Adžija”, a početak je u 18 sati.\nMinistarstvo rada: Bez problema u "Juri" u Nišu i Leskovcu\n17:05, 25. 7. 2016.\nZa Inspekciju rada skoro da nije bilo posla u fabrikama "Jure" u Nišu i Leskovcu, tvrde u Ministarstvu rada. "U Nišu smo dobili dve prijave, u Leskovcu se radnici žale tek nakon što dobiju otkaz".\n12:41, 9. 10. 2015.\nNekadašnji ministar privrede Saša Radulović obratio se u Nišu bivšim radnicima EI, MIN i "Građevinara" koji već godinama potražuju zaostale plate i rekao da je Vlada Srbije zakočila isplatu, zbog čega je on i podneo ostavku.


Predsednik Srbije Aleksandar Vučić / BETA PHOTO/MILOŠ MIŠKOV/MO\nVučić je novinarima povodom amandmana na izveštaj poslanika Evropskog parlamenta Vladimira Bilčika u kojem se kaže da Srbija treba da reši afere Krušik, Jovanjica i Telekom Srbija, rekao da afera nema i da ne može afera da se gleda kao kad se “pojave dvojica pa izmišljaju, a onda izgube na sudu”.\n“Šta je afera u Jovanjici? Vi mislite da lažima može da ostvaruje politički profit, pa makar bio iz Evropske komisije”, rekao je Vučić i dodao da su takve vesti u rangu sa onom “da je ubio sopstveno dete”.\n“Neću pred strancima da govorim o tome. Telekom je 15 godina razaran da bi dvojica bila bogatija”, rekao je Vučić.\nNa pitanje o pregovorima sa Prištinom i izjavama lidera Samoopredeljenja da će razgovarati sa Srbima sa Kosova, Vučić je rekao da “svako radi svoj posao”, ali da Srbi sa Kosova osvoje 95 posto glasova a ne dva odsto.\nPredsednik Srbije je rekao da Kurti može da “kupi neke poput Rade Trajković”, ali ne može da kupi 95 odsto Srba.\nNa pitanje o filmu “Dara iz Jasenovca” Vučić je odgovorio da se njemu film svideo iako je težak i ponovio da je snimljen na njegovu inicijativu te da je na to ponosan.


Obeleženo 12 godina od martovskog nasilja\nBeta\t 17. marta 2016. 14:45\nZamenik direktora Kancelarije za Kosovo i Metohiju Dušan Kozarev poručio je danas u Kosovskoj Mitrovici, povodom 12 godina od martovskog nasilja nad Srbima na Kosovu i Metohiji, da žrtve ne smeju biti zaboravljene i da se takvo nasilje ne sme ponoviti.\n“Oni kojih se danas sećamo poručuju nam da je naša dužnost, obaveza, da je njihov zavet nama da budemo dobri ljudi i da ovu decu koja su nam najveće bogatstvo i budućnost vaspitavamo, kao dobre i poštene ljude, kao ljude koji treba novu svetlost srpskog naroda na ovim tradicionalno tragičnim prostorima da naslede, da budu bolji, da nas bude više i da ne traže previše – samo normalno, dostojanstveno i mirno da žive kao ljudi na našoj zemlji”, rekao je Kozarev.\nPredsednik Privremenog organa opštine Kosovska Mitrovica Aleksandar Spirić rekao je da je “17. mart ostavio neizbrisiv i bolan trag ne samo za Kosovsku Mitrovicu nego za čitav srpski narod, ma gde se on nalazio”.\n“Nikada i nigde ne sme da se ponovi 17. mart, već 12 godina mi sa ovog mesta tražimo od medjunarodne zajednice pravdu za stradale, proterane i one koji su rušili i skrnavili naše svetinje”, kazao je Spirić.\nOn je dodao da je srpski narod rešen da ostane na svojim ognjištima i da će nastaviti svoju borbu za opstanak svim demokratskim sredstvima, pre svega dijalogom i dogovorom, kao što to čini Vlada Srbije i Kancelarija za KiM.\nGradonačelnik Severne Mitrovice Goran Rakić rekao je da i nakon 12 godina ostaje pitanje za medjunarodnu zajednicu kada će nalogodavci martovskog pogroma biti pravno procesuirani.\n“Naše pitanje upućeno medjunarodnoj zajednici uvek isto i juče i danas i sutra – kada će nalogodavci ovog pogroma biti izvedeni pred lice pravde?”, rekao je Rakić.\nIspred spomenika istine izveden je i prigodan kulturnoumetnički program koji su izveli crkveni hor “Branislav Nušić” iz Kosovske Mitrovice i studentkinja Fakulteta umetnosti Univerziteta u Prištini Ivona Momirović, koja je govorila “Vidovdansku besedu” vladike Nikolaja Velimirovića.\nDanas se navršava 12 godina od izbijanja najvećih etnički motivisanih sukoba na Kosovu od dolaska medjunarodnih snaga, u kojima je 19 ljudi izgubilo život, povredjeno je njih više stotina, a oko 4.000 Srba je proterano.\nZa tu dvodnevnu tragediju i nasilje nad srpskim narodom, njihovom imovinom, crkvama i manastirima, tokom kojih je šest gradova i 10 sela etnički očišćeno, odgovarao je veoma mali broj ljudi, a izrečene kazne gotovo su simbolične.


Ziraat banka spremna da investira u Crnu Goru\n18.04.2012. / 16:11\nANKARA/PODGORICA, Turska Ziraat banka spremna je da investira u Crnu Goru, saopšteno je danas na sjednici Crnogorsko-turske mješovite komisije u Ankari na kojoj su predstavnici vlada dvije zemlje razgovarali o zajedničkim projektima i budućoj saradnji.\nNa sjednici Komisije konstatovano je da je dobru političku saradnju neophodno pretočiti u konkretnu ekonomsku, što se odnosi na učešće turskih kompanija u investicionim projektima Crne Gore.\nIz Biroa Vlade Crne Gore za odnose sa javnošću saopšteno je da su kao prioritetne oblasti za saradnju definisane energetika, saobraćaj, industrija, poljoprivreda, bankarstvo i obrazovanje.\n“U dijelu razgovora o modalitetu za bržu realizaciju zajedničkih projekata, turski predstavnici su kazali da su spremni da njihova Ziraat banka investira u Crnu Goru, a razmotreno je i stvaranje pretpostavki za povećanje obima robne razmjene, naročito u ohrabrivanju crnogorskih kompanija da izvoze na tursko tržište”, navodi se u saopštenju.\nNa sjednici su crnogorski ministar finansija Milorad Katnić i turski ministar energetike i prirodnih resursa Taner Jildiz potpisali Memorandum o saradnji u oblasti obrazovanja između vlada Crne Gore i Turske.\nNakon sjednice, kako se dodaje, kopredsjedavajući Komisije, potpredsjednik crnogorske Vlade Vujica Lazović i ministar Jildiz potpisali su Protokol sa zasjedanja.\nNa odvojenim sastancima sa zamjenikom turskog premijera za ekonomiju i finansije Ali Babadžanom, zamjenikom turskog premijera za društvena pitanja Bećirom Bozdžagom i ministrom Jildizom, crnogorska delegacija je pozvala tursku Vladu da ohrabri investitore da ulažu u Crnu Goru.\nSagovornici su uvjereni da će turske kompanije prepoznati interes da uzmu učešće u investicionim projektima Crne Gore i da je potpisani Sporazum o uzajamnoj promociji i zaštiti investicija dodatni impuls za to.\nSagovornici su, kako se navodi, razgovarali i o iskustvima u sektorima prioritetnim za razvoj svake zemlje ponaosob. Turska strana je najavila da će već naredne sedmice diplomatskim putem proslijediti crnogorskoj Vladi nacrt međudržavnog sporazuma koji bi, polazeći od obostranog interesa, bio osnova za bržu realizaciju kapitalnih projekata.\nCrnogorska delegacija će se sutra u Istambulu sastati sa investitorima i razgovarati o privatizaciji Montenegro erlajnsa, Željezare, Kontejnerskog terminala, izgradnji energetskih objekata za koje su turski investitori zainteresovani. Srna\nTagovi: ankaracrna goramilorad katnicprotokoltaner jildizziraat banka\nBez Ankare u “Južnom toku”\n03.12.2012 | 14:20\nPutin doputovao u Istanbul\nPotrebna regionalna saradnja


MEGA LEKS DOBIJA VELIKO POJAČANJE\nPočetna / Košarka / Strana košarka / ABA / MEGA LEKS DOBIJA VELIKO POJAČANJE\tMEGA LEKS DOBIJA VELIKO POJAČANJE\nNikola Ivanović verovatno se vraća iz AEK-a u Sremsku Mitrovicu, kao pozajmljeni igrač, objavio je “Eurohoops”.\nMega Leks neočekivano bi na početku 2017. mogla da dobije veliko pojačanje – svog nekadašnjeg plejmejkera Nikolu Ivanovića (22).\nOvaj crnogorski košarkaš prošle sezone je doprineo da Mega osvoji Kup i plasira se u finale plej-ofa ABA lige, a sada mu je AEK pronašao zamenu u liku iskusnog Donija Mekgrata, pa će Ivanović na pozajmicu do kraja sezone kod trenera Dejana Milojevića, piše portal “Eurohoops”.\nMega je tokom jeseni najviše kombinovala upravo na poziciji “jedan”, gde pored Ognjena Jaramaza nijedan igrač nije uspeo da se nametne kao pravo rešenje.\nDangubić za OSKARA!Miloš Milisavljević je došao i otišao (u Dinamik), Jovan Novak više se ističe šutom nego organizacijom i razigravanjem, Ognjen Čarapić je povređen, a Nikola Rebić se još oporavlja od mononukleoze.\nSa Ivanovićem na prošlosezonskom nivou, Mega bi bez problema trebalo da se izvuče iz donjeg dela tabele ABA lige.\nUoči duela sa Crvenom zvezdom u ponedeljak, njen skor je 5-11.\n← Prošla vest Ko je novi košarkaš Zvezde?\tSledeća vest → DEFINITIVNO, SEZONA IZ SNOVA: Jokiću uspelo nešto što nikome u istoriji NBA lige nije\tMožda vam se još sviđa...


Snažna poruka navijača CSKA sa tribina: Srbi i Rusi, braća zauvek - Sputnjik Srbija\nSnažna poruka navijača CSKA sa tribina: Srbi i Rusi, braća zauvek\n© Foto : Petrović Uroš/privatna arhiva\n22:17 18.05.2018 Preuzmite kraći link\nFajnal for Evrolige igra se u Beogradu u „Areni“. I dok su sa nestrpljenjem čekali meč svoje ekipe, nekoliko navijača CSKA je pokazalo koliko su veze između Srbije i Rusije neraskidive.\nOni se nalaze na gornjem prstenu dvorane, postavili su dve zastave, jednu pored druge, srpsku i njihovog kluba, a parola na njoj koju su napisali Moskovljani glasi: „Srbi i Rusi braća zauvek“.\nU „Štark areni“ je toku utakmica između CSKA i Real Madrida, dok se ekipa Fenerbahčea plasirala u veliko finale Evrolige pošto je savladala Žalgiris u prvom polufinalnom meču Fajnal fora u Beogradu — 76:67.\nŽeljko Obradović će imati priliku da u svojoj zemlji, u svom dvanaestom finalu elitnog takmičenja, stigne do jubilarne desete titule i tako postane trofejniji od madridskog Reala.\nCSKA, navijači, Srbija


Saleh obećao skori odlazak s vlasti\nAli Abdulah Saleh tokom današnjeg televizijskog obraćanja naciji\nPredsednik Jemena Ali Abdulah Saleh izjavio je da će se povući s vlasti - kako se izrazio - "tokom narednih dana".\nSaleh, koji se na položaju šefa države nalazi već 33 godine odluku je saopštio u govoru koji je danas emitovala državna televizija. Poručio je da ne želi vlast i da će je se uskoro odreći, ali nije precizirao ni datum, niti kome će poveriti upravljanje vladom Jemena.\nSaleh je rekao da bi oni koji će preuzeti vlast mogli da budu ili civili ili pripadnici vojske, i jasno je stavio do znanja da "neće imati posla" sa opozicionim aktivistima koji već skoro devet meseci zahtevaju njegov odlazak. Kako je poručio u obraćanju preko televizije, bilo bi "nemoguće dopustiti im da unište zemlju".\nPored masovnih demonstracija koje mesecima traju u Sani i drugim gradovima snage predsednika Saleha poslednjih nedelja sukobljavaju se sa plemenskim vođama i njihovim lojalistima koji sada podržavaju političku opoziciju.\nOpozicioni aktivisti, među kojima i nova jemenska dobitnica Nobelove nagrade za mir Tavakul Karman izražavaju sumnju povodom Salehovog saopštenja. Karman je rekla da anti-vladini aktivisti ne veruju da će predsednik podneti ostavku.\nPredsednik Saleh se pre nekoliko nedelja vratio u zemlju posle skoro četvoromesečnog boravka u Saudijskoj Arabiji, gde se oporavljao od rana zadobijenih u napadu na predsednički kompleks, ali za sve to vreme nije preneo vlast ni na koga.\nŠestočlani Savet za saradnju zemalja Persijskog zaliva već mesecima pokušava da progura plan prema kojem bi se Saleh odrekao vlasti u korist svog zamenika. Pregovarači su nekoliko puta verovali da su veoma blizu dogovora o predaji vlasti, ali je svaki put došlo do zastoja.


Pooštreni uslovi za ulazak u Crnu Goru - mojKontakt portal - Radio Televizija Kontakt\nOd danas 2. januara 2022. godine pooštreni su uslovi za ulazak u Crnu Goru.\nMinistarstvo zdravlja je saopštila uslove pod kojima se epidemiološke mjere moraju poštovati – da je osoba potpuno vakcinisana propisanim brojem doza vakcina protiv korona virusa i da od druge doze vakcine nije prošlo više od šest mjeseci.\nNeophodan je dokaz da je osoba preboljela Kovid-19 (prošlo ne manje od 10 dana i ne više od 180 dana od pozitivnog PCR ili brzog antigenskog testa).\n-U oba slučaja, lice mora da pojseduje ili negativan PCR test koji nije stariji od 72 sata ili brzi antigenski koji nije stariji od 48 sati. To znači da više nije moguć ulazak u Crnu Goru samo sa negativnim testom – saopšteno je iz Ministarstva zdravlja, javljaju Novosti.


PRIMERA Alaves i Bilbao remizirali bez golova na zatvaranju kola\nFudbaleri Alavesa i Atletik Bilbaoa odigrali su nerešeno 0:0 u poslednjem meču 16. kola Primere, a domaći su nastavili lošu seriju od pet utakmica u kojima nisu trijumfovali. U tom periodu zabeležili su dva remija i tri poraza.\nNije utakmica bila preterano zanimljiva, na momente je delovalo da su obe ekipe zadovoljne osvajanjem boda. Pokušavali su uglavnom igrači oba tima udarcima iz daljine. Jedan takav imao je fudbaler domaćih Ibai Gomez, ali je on bio suviše slab da bi savladao Ererina.\nOzbiljinijih situacija pred oba gola nije bilo. Alaves je ka golu rivala uputio 11 udarac od kojih su dva išla u okvir, dok je Bilbao pokušao šest puta, tri su išla ka golu.\nPosle ove utakmice Alaves se nalazi na šestom mestu na tabeli sa 25 bodova, dok je tim iz Baskije i dalje u zoni ispadanja na 18. poziciji sa 15.\nAlaves - Atletik Bilbao 0:0


Miloš Vasić (levo) i Martin Mačković ostvarili sjajno vreme u dvojcu (Foto: VSS/Anđela Nišević)\nPosebnu pažnju trebalo je obratiti na trke dvojca bez kormilara, jer, da podsetimo, u toj disciplini Srbija ima i ispunjenu olimpijsku normu za Tokio. Tu vizu za OI prošle godine je overila posada Partizana, u kojoj veslaju Miloš Vasić i Martin Mačković, a njima dvojici je na Srebrnom jezeru rival bila mešovita posada u sastavu Veselin Savić (Smederevo) i Viktor Pivač (Grafičar).\n- Sada se nalazimo na nekih osam nedelja od Evropskog prvenstva, i za ovaj deo priprema možemo da konstatujemo da su Vasić i Mačković u prvoj trci pokazali stabilnost i konstantnost, ali i sposobnost da to ponove u više trka. Njihovo vreme u toj prvoj trci - 6 minuta i 18 sekundi - najbolje je u istoriji srpskog veslanja. Raduje i što su dobru formu i utreniranost pokazali i Savić i Pivač, pogotovo u prvoj trci - rekao je Ilić.\nOvde možete da pogledate rezultate I starta Kontrolne regate\nIpak, posebne reči hvale prvi čovek našeg stručnog štaba imao je za skif, tačnije za Aleksandra Beđika iz Partizana.\n- Beđik je definitivno iznenađenje u ovoj sezoni, a sa vremenom od 6 minuta i 44 sekunde na ovoj kontroli, napravio je najbrži rezultat ikada u srpskom veslanju. U skifu je veslao i Aleksandar Filipović iz Smedereva - on je bio solidan, ali još nije na svom pređašnjem nivou.\nAleksandar Beđik je najprijatnije iznenađenje ove sezone (Foto: VSS/Anđela Nišević)\nOvde možete da pogledate rezultate II starta Kontrolne regate\nPoslednji ispit naši najbojli takmičari imaće u septembru, posle čega je i vreme da se prijavljuju posade za Poznanj, za EP koje je na programu od 9. do 11. oktobra.\n- Od 10. do 13. septembra seniori će biti u Beogradu, gde ih očekuje zvanična izborna trka za šampionat Evrope. Posla toga će sve biti jasnije - zaključio je na kraju član Sportske komisije Veslačkog saveza Srbije Nebojša Ilić.


Denijel Frid: Nismo intervenisali na Kosovu zaustavjajući etničko čišćenje da bismo omogućili monoetnički monopol drugoj strani\nPomoćnik državnog sekretara za evropske i evroazijske poslove, Denijel Frid, izjavio je da privremena vlada Kosova «ima da uradi još mnogo toga» da bi počeli pregovori o konačnom statusu pokrajine. U razgovoru sa Ivanom Kuhar, Frid je istakao da Priština treba da pokaže da je sposobna da odgovori obavezama prema svim gradjanima Kosova. Pomoćnik državnog sekretara za evropske i evroazijske poslove, Denijel Frid, rekao je da se bliži vreme za rešavanje konačnog statusa Kosova. Ali, rekao je Frid, pre nego što pregovori mogu da počnu, vlasti na Kosovu moraju dokazati da su sposobne da garantuju “valjano i odgovorno upravljanje”. Frid je takođe pozvao Kosovsku vladu da pruži ruku srpskoj manjini.\nDenijel Frid: Mi – Sjedinjene Države, NATO – nismo intervenisali na Kosovu zaustavjajuchi etničko čišćenje da bismo omoguchili monoetnički monopol drugoj strani. Želimo da vlast na Kosovu zauzme pravi stav i počne da čini ono što treba, a kada to počne da se događa, počeće da se odvija i proces budućnosti Kosova.\nPomoćnik američkog državnog sekretara je rekao da će Sjedinjene Države raditi sa balkanskim državama na njihovoj integraciji u evro-atlantske strukture i dodao da vrednosti demokratije, vladavine zakona, poštovanja ljudskih i manjinskih prava i tržišne ekonomije, ccine temelje evro-atlantske zajednice. Denijel Frid je rekao da Sjedinjene Države veruju da će vizija “zajedničke evropske budućnosti” doneti balkanskom regionu mir, stabilnost i prosperitet. Zvaničnik Državnog sekretarijata je optimista u pogledu budućnosti Balkana.\nDenijel Frid: Optimista sam zbog toga što mislim da su narodi na Balkanu probali ekstremni nacionalizam i videli da je to katastrofa. On ne donosi ništa drugo do bedu. Rekao bih da su ljudi sada spremni da probaju slobodu.\nPre nego što je postao pomoćnik državnog sekretara za evropske i evroazijske poslove, Frid je bio ambasador u Poljskoj, a kao diplomata od karijere takođe je službovao u bivšem Sovjetskom Savezu i bivšoj Jugoslaviji.


Bekstvo iz grada: Mladi Srbi pohrlili u napuštena srpska sela - 28.06.2021, Sputnik Srbija\nKonkurs za dodelu bespovratnih sredstava za kupovinu seoske kuće, koji je danas raspisan s ciljem da pomogne opstanku sela, trajaće do 1. novembra i prema... 28.06.2021, Sputnik Srbija\nSamo četiri dana pošto je Vlada Srbije donela uredbu o programu dodele bespovratnih sredstava, konkurs je simbolično raspisan na veliki srpski praznik Vidovdan. Gulan napominje da je u Srbiji, u kojoj odumire svako četvrto selo od ukupno njih 4.700, oko 200.000 napuštenih kuća, od kojih se za 50.000 ne zna ni ko su vlasnici.Od 4700 sela u Srbiji svako četvrto je u fazi nestajanja. Za spas srpskog sela i besplatne kućeNaš sagovornik precizira da na konkurs mogu da se prijave supružnici, ili vanbračni partneri, samohrani roditelji, kao i mladi poljoprivrednici. Uslov je da nisu stariji od 45 godina, da su srpski državljani sa prebivalištem u Srbiji, da nisu vlasnici ili suvlasnici neke druge nekretnine, da nisu u postupku kupovine neke druge nepokretnosti. Propisano je, takođe, da sa prodavcem kuće nisu u krvnom srodstvu, kao i da nemaju neizmirenih obaveza prema državi.S druge strane, kuća mora da ispunjava osnovne uslove za život, ali i da se nalazi u selu u kome postoji bar jedan od objekata javne službe, poput ambulante, pošte, škole... Bitno je i da je kuća upisana u katastar, da njena cena bude u granicama tržišne vrednosti i da nije predmet sudskog spora.Već pokazano interesovanjePosle 1. novembra, kada konkurs bude završen, stručna komisija će razmatrati prispele molbe i Gulan računa da ćemo posle dva meseca znati rezultate konkursa.Osnovni cilj programa je, ističe on, motivisanje stanovništva da ostane na selu i podsticanje mladih da se rešavanjem stambenog pitanja dodeljivanjem kuća vrate selu. Nemoguće je i ne treba, smatra naš sagovornik, spasavati od nestajanja svih 1.200 napuštenih sela, već se usmeriti samo na ona koja mogu da opstanu.Samo selo sa infrastrukturom i uslovima za normalan život porodice ima šansu za opstanak. I zadruge i kuće deo istog ciljaOn podseća da je i ova, kao i akcija oživljavanja zadruga, deo istog cilja, spasavanja sela, jer Srbiji preti opasnost od puste zemlje.„Kompletna akcija, sve što se radi o kućama i zadrugama, pokrenuta je zbog najnerazvijenijih delova Srbije. Nažalost i u Vojvodini ima sela poput Obornjače kod Bačke Topole, koje je pre tri godine ugašeno, čiji je jedini stanovnik čobanin koji dotera stado na čuvanje. Ali, najugroženiji su jug Srbije i staračka domaćinstva, čija je prosečna starost na selu 61 godinu“, napominje Gulan.Po njegovoj oceni, posebnu pažnju treba posvetiti selima koja u okolini imaju srednju poljoprivrednu školu.„Imamo 60 do 70 poljoprivrednih škola u Srbiji iz kojih svake godine izađe oko 2.500 svršenih srednjoškolaca čiji roditelji imaju neku zemlju, imanje. Treba stvarati uslove da mladi mogu da ostaju i da rade u tim selima“, smatra naš sagovornik, ocenivši da je to i put za podizanje nataliteta u Srbiji.Najugroženija su sela na jugu Srbije, a prosečna starost seoskog stanovništva je 61 godina. Selo se pita i za natalitetOn napominje da u selima imamo 260.000 neoženjenih momaka koji su između 40 i 50 godina starosti i 100.000 devojaka. Srbija se, kako podseća, prošle godine suočila sa poraznim, nikad gorim demografskim podacima, prema kojima je bilo 115.000 umrlih, a rođenih samo 61.000.I zato je oživljavanje sela veoma važno, jer bez sela nema ni Srbije, ističe Gulan.Za početak, akcijom 500 zadruga za 500 sela vraćen je duh zadrugarstva koji je bio potpuno ugašen. Za tri i po godine formirano je ili obnovljeno 950 zadruga i u te svrhe podeljeno 1,7 milijardi dinara, a u toku je konkurs za još 500 miliona za 50-60 zadruga. Zato on i tu, kao i akciju bespovratnih sredstava za kupovinu seoskih kuća sa okućnicom vidi kao deo iste akcije spasavanja srpskog sela.\nanalize i mišljenja, komentari i analitika, kuće, konkurs, spas sela, bespovratna sredstva, ekonomija, vesti\n19:38 28.06.2021 (Osveženo: 08:37 13.07.2021)\n© Sputnik / Varvara Gertьe / Uđi u foto-galerijuSelo\nKonkurs za dodelu bespovratnih sredstava za kupovinu seoske kuće, koji je danas raspisan s ciljem da pomogne opstanku sela, trajaće do 1. novembra i prema informacijama nadležnih, interesovanje za ovu akciju nadmašilo je sva očekivanja, kaže za Sputnjik član Nacionalnog tima za preporod sela Branislav Gulan.\nSamo četiri dana pošto je Vlada Srbije donela uredbu o programu dodele bespovratnih sredstava, konkurs je simbolično raspisan na veliki srpski praznik Vidovdan. Gulan napominje da je u Srbiji, u kojoj odumire svako četvrto selo od ukupno njih 4.700, oko 200.000 napuštenih kuća, od kojih se za 50.000 ne zna ni ko su vlasnici.\n© Sputnik / Nikola JoksimovićSelo\nOd 4700 sela u Srbiji svako četvrto je u fazi nestajanja.\nZa spas srpskog sela i besplatne kuće\n„Cilj države je, pre svega, da selo opstane i da ostane i država je obezbedila oko 500 miliona dinara za 4.000 objekata. Uslovi su poznati. Obezbeđeno je 1,2 miliona dinara za svaku kuću. U prvoj fazi se očekuje useljavanje 400 kuća u ruralnom području širom naše zemlje. Rok za podnošenje prijava je 1. novembar, a država će ovim novcem pokriti sve troškove kupovine kuća, ali ne i njihovo renoviranje i uređenje. Oni koji dobiju novac, ne mogu da prodaju kuću u periodu od 10 godina od dana zaključenja ugovora sa državom“, navodi Gulan.\nNaš sagovornik precizira da na konkurs mogu da se prijave supružnici, ili vanbračni partneri, samohrani roditelji, kao i mladi poljoprivrednici. Uslov je da nisu stariji od 45 godina, da su srpski državljani sa prebivalištem u Srbiji, da nisu vlasnici ili suvlasnici neke druge nekretnine, da nisu u postupku kupovine neke druge nepokretnosti. Propisano je, takođe, da sa prodavcem kuće nisu u krvnom srodstvu, kao i da nemaju neizmirenih obaveza prema državi.\nS druge strane, kuća mora da ispunjava osnovne uslove za život, ali i da se nalazi u selu u kome postoji bar jedan od objekata javne službe, poput ambulante, pošte, škole... Bitno je i da je kuća upisana u katastar, da njena cena bude u granicama tržišne vrednosti i da nije predmet sudskog spora.\nVeć pokazano interesovanje\nPosle 1. novembra, kada konkurs bude završen, stručna komisija će razmatrati prispele molbe i Gulan računa da ćemo posle dva meseca znati rezultate konkursa.\n„Prema informacijama koje dolaze od nadležnih, interesovanje je već nadmašilo sva očekivanja. U Ministarstvu za brigu o selu ističu da bi u ovoj akciji veliki deo posla trebalo da urade lokalne samouprave, jer je neophodno da se popišu sva napuštena domaćinstva i da se proceni njihova vrednost“, kaže Gulan.\nOsnovni cilj programa je, ističe on, motivisanje stanovništva da ostane na selu i podsticanje mladih da se rešavanjem stambenog pitanja dodeljivanjem kuća vrate selu. Nemoguće je i ne treba, smatra naš sagovornik, spasavati od nestajanja svih 1.200 napuštenih sela, već se usmeriti samo na ona koja mogu da opstanu.\nSamo selo sa infrastrukturom i uslovima za normalan život porodice ima šansu za opstanak.\nI zadruge i kuće deo istog cilja\nOn podseća da je i ova, kao i akcija oživljavanja zadruga, deo istog cilja, spasavanja sela, jer Srbiji preti opasnost od puste zemlje.\n„Kompletna akcija, sve što se radi o kućama i zadrugama, pokrenuta je zbog najnerazvijenijih delova Srbije. Nažalost i u Vojvodini ima sela poput Obornjače kod Bačke Topole, koje je pre tri godine ugašeno, čiji je jedini stanovnik čobanin koji dotera stado na čuvanje. Ali, najugroženiji su jug Srbije i staračka domaćinstva, čija je prosečna starost na selu 61 godinu“, napominje Gulan.\nPo njegovoj oceni, posebnu pažnju treba posvetiti selima koja u okolini imaju srednju poljoprivrednu školu.\n„Imamo 60 do 70 poljoprivrednih škola u Srbiji iz kojih svake godine izađe oko 2.500 svršenih srednjoškolaca čiji roditelji imaju neku zemlju, imanje. Treba stvarati uslove da mladi mogu da ostaju i da rade u tim selima“, smatra naš sagovornik, ocenivši da je to i put za podizanje nataliteta u Srbiji.\nNajugroženija su sela na jugu Srbije, a prosečna starost seoskog stanovništva je 61 godina.\nSelo se pita i za natalitet\nOn napominje da u selima imamo 260.000 neoženjenih momaka koji su između 40 i 50 godina starosti i 100.000 devojaka. Srbija se, kako podseća, prošle godine suočila sa poraznim, nikad gorim demografskim podacima, prema kojima je bilo 115.000 umrlih, a rođenih samo 61.000.\nI zato je oživljavanje sela veoma važno, jer bez sela nema ni Srbije, ističe Gulan.\nZa početak, akcijom 500 zadruga za 500 sela vraćen je duh zadrugarstva koji je bio potpuno ugašen. Za tri i po godine formirano je ili obnovljeno 950 zadruga i u te svrhe podeljeno 1,7 milijardi dinara, a u toku je konkurs za još 500 miliona za 50-60 zadruga. Zato on i tu, kao i akciju bespovratnih sredstava za kupovinu seoskih kuća sa okućnicom vidi kao deo iste akcije spasavanja srpskog sela.


Visa poziva fintek kompanije iz Srbije da se pridruže međunarodnom takmičenju i osvoje vredne nagrade - vesti - srp\nFintek kompanije iz Srbije dobile su priliku da se pridruže međunarodnom programu inovacija Everywhere Initiative kompanije Visa, takmiče se i osvoje neke od vrednih nagrada. Ukoliko budu najbolje u regionu, dobiće 15.000 dolara, a ako se na globalnom nivou plasiraju na sam vrh pripašće im 50.000 dolara. Predviđene su i nagrade za drugo i treće mesto, odnosno nagrada publike.\nFintek kompanije iz celog sveta, uključujući i Srbiju, imaće priliku da svoje ideje predstave stručnom žiriju koga čine predstavnici platne industrije. Visa i TechCrunch obezbediće prenos uživo i biće domaćini virtuelnih događaja u Severnoj Americi, CEMEA regionu i Latinskoj Americi.\n“Jedan od glavnih prioriteta kompanije Visa jeste podrška kompanijama koje kreiraju rešenja za neometano kretanje novca širom sveta. Prepoznajemo fintek kompanije kao glavne katalizatore inovacija - koje su istovremeno i temelj našeg poslovanja - te ih pozivamo da se prijave za učešće u programu Visa Everywhere Initative. Radujemo se što ćemo i ove godine imati priliku da čujemo mnoge sjajne ideje iz Srbije, kao i iz celog regiona”, rekla je Vira Platonova, viša potpredsednica i regionalna menadžerka kompanije Visa za CISSEE region.\nSvi zainteresovani mogu da podnesu prijave za regionalno takmičenje do 7. maja, na engleskom jeziku. Finale po regionima je zakazano za 8. jun, a završnica globalnog takmičenja za 14. septembar 2021.\nVisa Everywhere Initiative je globalni program za inovacije koji pruža priliku Startup i fintek kompanijama da kroz rešavanje izazova u oblasti trgovine i plaćanja unaprede sopstveni portfolio proizvoda i predstave vizionarska rešenja širokoj mreži partnera kompanije Visa.\nProgram je prvi put pokrenut u Sjedinjenim Američkim Državama 2015. godine i brzo se proširio na globalni nivo, Trenutno je prisutan na šest kontinenata i u više od 100 zemalja. Do danas, više od 7.000 Startup kompanija učestvovalo je u programu i prikupilo 2,5 milijardi dolara.


Srbija sedma na listi sajber napada kompjuterskih sistema - JuGmedia\nPrema najnovijim podacima kompanije „Kaspersky“, Srbija se u junu ove godine našla na samom vrhu liste zemalja po broju napada na industrijske računare. Sa 26,1 odsto udela, Srbija je na sedmom mestu sajber napada koji imaju potencijal da prouzrokuju velike materijalne gubitke i dovedu do zastoja proizvodnog ciklusa celog računarskog sistema.\nIspred Srbije se nalaze Etiopija sa 38,7%, Alžir sa 32,8%, Sirija sa 29,4%, Jemen sa 28,7%, Ruanda sa 27,6% i Libija sa 26,4%.\nIzuzetno oseljive informacije koje industrijske organizacije poseduju često su privlačna meta za napadače, a prema podacima Kaspersky istraživanja, glavne pretnje dolaze sa interneta, odnosno putem Internet Connection Sharing (ICS) računara (6,38%), zatim putem mejla (2,72%) i preko prenosnih uređaja (1,33%).\nICS je, inače, funkcija svih Windows računara koja dozvoljava da se više računara povežu na isti internet, upotrebom samo jedne internet veze na jednom računaru.\nKako ističe generalni direktor za Istočnu Evropu Kaspersky kompanije Miroslav Koren, jedna od taktika sajber kriminalaca je da napade na industrijske sisteme uglavnom vrše preko zaposlenih, pa je stoga adekvatna obuka jedan od ključnih mehanizama odbrane.\n„Napadi na industrijske sisteme veoma su ozbiljna pretnja koja donosi opasne i dalekosežne posledice. Osim što je neophodno obratiti pažnju na bezbednost sistema, od samog početka njegove integracije, ključnu ulogu u odbrani od napada imaju i zaposleni u preduzeću“, navodi Koren.\nZa zaštitu od raznih pretnji, stručnjaci ove kompanije preporučuju redovno ažuriranje operativnih sistema i aplikativnih softvera, redovne bezbednostne revizije, rešenja za monitoring, analizu i detekciju ICS mrežnog saobraćaja, namenske bezbednosne obuke za timove zadužene za IT bezbednost, kao i omogućavanje pristupa zaposlednima novim i ažuriranim informacijama o potencijalnim pretnjama.


Evropska fudbalska federacija (UEFA) je odlučila da preostale utakmice osmine finala Lige šampiona budu odigrane na terenima domaćina, gde je po pravilu i trebalo da se održe ti mečevi, saznaje španski "As", uz inofrmaciju da će to zvanično biti saopšteno u petak.\nOvakav rasplet pogoduje i Crvenoj zvezdi, koja je na granici da evropske kvalifikacije započne od 3. kola, gde bi bila povlašćena, a u tome bi mogli da joj pomognu određeni rezultati.\nZanimljivo, ni Mesijeva, ni Ronaldova ekipa nemaju trijumf iz prvog duela, ali se crveno-beli nadaju da bi na svom terenu mogli da lakše izađu na kraj sa rivalima, u odnosu na to da se meč igrao na neutralnom terenu.\nPored srpskog predstavnika ovakvom raspletu se nada i Ajaks, koji bi u tom slučaju obezbedio grupnu fazu bez kvalifikacija, dok bi Dinamo Zagreb takmičenje takođe krenuo u trećem kolu.\nPodsetimo, u prvom meču Lion je savladao Juventus (1:0), dok su Napoli i Barselona odigrali nerešeno - 1:1.


Mihajlović - Sputnjik Srbija\nTransparent, donji veš i teške optužbe: Incident u Parlamentu između radikala i Zorane Mihajlović\nTaksisti i danas blokiraju grad: Protest od 14 do 17 časova\nGrađane Beograda danas čeka još jedan protest taksista koji su odustali od blokade mostova, ali ne i od tročasovne blokade grada — od 14 do 17 časova. Ministarka saobraćaja Zorana Mihajlović poziva na sprovođenje zakona.\nMihajlovićeva u čudu: Šta je to rekla premijerka (video)\nKo je zaslužan za elektronske građevinske dozvole? Premijerka Ana Brnabić je iznela svoje mišljenje, koje je ostavilo u čudu vicepremijerku Zoranu Mihajlović.\nNema svako viziju i to je razlika između onih koji vode i onih koji slede, izjavio je srpski predsednik Tomislav Nikolić komentarišući za današnji Blic navode ministarke Zorane Mihajlović da izgradnja plovnog kanala Dunav—Morava—Vardar nije u planu Vlade.\nŽene moraju da budu jednako kao i muškarci zastupljene u političkom životu, ali i u biznisu, rekla je danas potpredsednica Vlade Zorana Mihajlović, ističući da je danas u Srbiji za 16 odsto manje zaposlenih žena nego muškaraca.


Sport – Betty\nNebeski letači sa skijama Ski skokovi zahtevaju odličnu tehniku, savršeni osećaj za trenutak odraza pri skoku i hrabrost. Od takmičara se zahteva što veća dužina skoka, koji uz dobar stil i [...]\nSistem treninga tela i uma Autor: Darinka Mihajlović Tekvondo je tradicionalna korejska borilačka veština koju vežbaju sportisti u preko 200 zemalja sveta. U borbama u tekvondou se koriste ruke i [...]\nJahači na talasima\nSurfovanje Autor: Darinka Mihajlović Surfovanje je površinski vodeni sport za sve zaljubljenike u adrenalin i morske talase. Postoje i obuke koje olakšavaju sam čin surfovanja, kao i oprema koja [...]\nJedrenje Autor: Darinka Mihajlović Ovaj naslov knjige Dragana Antonijevića, najpoetičnije opisuje ljubitelje jedrenja bilo da su rekreativci ili profesionalni sportisti. Njihovo kretanje na [...]\nPlank autor: Miloš Ivanović Plank je jedna od najpopularnijih vežbi za telo. Radi se o vežbi gde statički držimo stomak stegnut i trudimo se da izdržimo što duže. Najpopularniji je klasičan [...]\nSport za sve – od rekreativaca na plaži do profesionalaca na raznim terenima Autor: Darinka Mihajlović Postoje različite verzije ove igre: klasična odbojka, mini odbojka, odbojka za [...]\nAutor: -Miloš Ivanović Leđa kao jedna od najvećih mišićnih grupa, zahtevaju težak i naporan rad da bi se lepo izgradila. Lični trener Miloš Ivanović će vam kroz nekoliko saveta pomoći da [...]\nZa sve generacije i uzraste Autor: Darinka Mihajlović Za učenje osnova skijanja i početak uživanja u njemu nikad nije kasno, ali sa treniranjem ovog sporta treba početi oko šeste godine, smatraju [...]


Energija + Strast = Uspeh - Skills\nU filmu Čovek pepeljuga (Cindirella Man) Rasel Krou (Russell Crowe) glumi propalog boksera koji dramatično uspeva da se vrati na scenu. U pozadini priče je vreme velike deprisije u Americi, pre početka koje je Krou, odnosno lik koji tumači, Džimi Bredok (Jimmy Braddock) bio šampion u boksu koji je izgubio titulu. Nakon što se vratio u ring, reporter ga pita: „Gubili ste mečeve i ranije, šta je ovog puta drugačije?“ Bredok mu na to odgovori: „Sad znam za šta se borim,“ a reporter se nadoveže: „A šta je to?“ Tada Bredok uzvrati onim što je bar za mene najupečatljiviji trenutak u filmu i jednostavno reče: „Mleko.“ Time je rekao sve; sada je znao za šta se bori. Borio se da prehrani svoju decu. Bio je u stanju da porazu gleda pravo u oči i kaže: „Okej, idemo još jednu rundu.“ Bio je u stanju da nadvlada poraz zbog toga što je imao energiju i strast da dostigne cilj – da svojoj deci kupi mleko. Nadahnuta strast usmerena ka vrednom cilju ne dopušta da joj se išta nađe na putu.\nEnergija i strast najbitniji su za uspeh ne samo u vašoj karijeri već i u životu uopšte. Ljudi mogu da osete kada zračite energijom i strašću. Ukoliko je vaš posao da 'prodate' ljudima ono što im je potrebno, onda ne možete dopustiti sebi da budete letargični.\nSetite se onoga što ste osećali pre mnogo godina kada ste ušli u trgovački posao. Najverovatnije da niste baš znali kako se to tačno radi, ali ste bili puni energije i strasti. Doduše, normalno je da sa godinama, kako se veština povećava, strast počinje da gasne. Vaš uspeh u prodaji će, međutim, i dalje ležati u strasti pa ako uspete da iskombinujete zaraznu strast i oprobane veštine prodaje, uvek ćete biti među vrhunskim prodavcima. Ako ono što imate da kažete prezentujete energično, sa puno strasti i ubeđenja, 'prodaćete' potencijalnim kupcima najpoželjniju stvar u gradu – SEBE!\nI, ne zaboravite:\n„Najbitniji faktor je upornost – odlučnost da nikada ne dozvolite da vašu energiju ili entuzijazam savlada obeshrabrenje koje će neizostavno naići.“\nDžejms Vitkomb Rejli (James Whitcomb Riley)


Old Traford dobija tribinu "Ser Bobi Čarlton" - Sportske.net\nOld Traford dobija tribinu "Ser Bobi Čarlton"\nU Junajtedu planiraju proširenje kultnog stadiona za 10 hiljada mesta.\nZvezdi stiglo pisamce sa "Teatra snova"!Luk Šo počinje da treniraVidić: "Mladi trio će provesti dugo vremena u Mančester Junajtedu"Ma, pusti derbi, Vidić uživa u penziji!Čelsi ušao u trku sa Mančester junajtedom!\nMančester Junajted, od odlaska Ser Aleks Fergusona nije ni nalik onom timu koji je dominirao ostrvskim fudbalom u prethodne dve decenije. Ipak, Junajted je i dalje najpopularniji tim u Britaniji, a finansijski rezultati kluba su daleko bolji od onih na terenu.\n"Crveni Đavoli" su prethodne sezone imali prihod od ulaznica rekordnih 110 miliona evra, a ukupni prihodi kluba su 502 miliona evra. "Old Traford" trenutno ima kapacitet od 75.500 mesta, a jedini klub sa većim prihodom od Junajteda prema prodaji karata, je londonski Arsenal sa godišnjim prihodom od preko 130 miliona.\nU klubu planiraju da "Teatar snova" prošire na prvom nivou za dodatnih 3000 mesta, a na drugom nivou će dodati još 7000 stolica i ta tribina će biti nazvana po jednoj od najvećih legendi kluba, ser Bobiju Čarltonu.\n"Đavoli" trenutno, imaju najveći stadion u Engleskoj, a ovim proširenjem "Old Traford" bi bio drugi stadion po veličini u Evropi, iza Barsinog "Nou Kampa", koji prima 96000 gledalaca.\nU poslednjih 20-ak godina, premijerligaški klubovi su poprilično povećavali kapacitete stadiona, što je dovelo do mnogo većih prihodovanja od ulaznica.\nArsenal je platio izgradnju "Emirejtsa" oko 500 miliona evra, Mančester Siti je proširio svoj "Etihad" na 55 hiljada mesta, a rekonstrukcija "Enfilda" će biti završena do početka sledeće sezone. Londonski Čelsi bi trebalo da privremeno napusti "Stamford Bridž" na tri godine, da bi znatno proširili određene tribine, dok je već poznato da Vest Hem od sledeće sezone prelazi na Olimpijski stadion, kapaciteta od 60000 stolica.\nNema sumnje da se u Engleskoj vrše velika ulaganja, a ovo je svakako jedan od najboljih primera.


kredit | Glas javnosti\nSubvencionisani krediti i u KBC banci\nKredit ćemo vraćati 10 godina\nMOSKVA - Kredit od 200 miliona dolara, namenjen podršci budžetu Srbije i finansiranju deficita, za koji je juče potpisan ugovor u Moskvi, vraćaće se u osnovi 10 godina, izjavila je ministarka finansija u Vladi Srbije Diana Dragutinović.\nSrbija danas povlači 180 miliona evra od MMF\nBEOGRAD - Zahvaljujući pozitivnoj oceni Međunarodnog monetarnog fonda o sprovođenju dogovorenog programa sa Srbijom, danas mogu biti povučena sredstva za jačanje deviznih rezervi zemlje u iznosu od 180 miliona evra\nVAŠINGTON - Međunarodni monetarni fond odobrio je juče treću reviziju stendbaj aranžmana sa Srbijom, čime je omogućeno povlačenje treće rate kredita od oko 360 miliona evra. Kako se navodi u saopštenju MMF, srpske vlasti planiraju da\nVAŠINGTON - Međunarodni monetarni fond odobrio je danas treću reviziju stendbaj aranžmana sa Srbijom, čime je omogućeno povlačenje treće rate kredita, od oko 360 miliona evra.\nBEOGRAD - Fond za životnu sredinu će sa po 400.000 evra kreditirati zainteresovane da ulažu u poslove u oblasti zaštite životne sredine, najavio je resorni ministar Oliver Dulić. - Pozivam sve da nađu računicu u preradi i sakupljanju otpada\nBEOGRAD - Nezaposleni građani, neregistrovani poljoprivrednici, kao i penzioneri stariji od 67 godina ne mogu dobiti povoljnije dinarske potrošačke i keš kredite za koje su banke od 30. marta počele da primaju zahteve\nLov na žirante\nBEOGRAD - Građani neće moći samo da uđu u banku i dobiju povoljne dinarske, gotovinske i potrošačke kredite do 300.000 dinara sa fiksnom kamatom. Pre svega moraće da se utvrdi da li je neko\nKreditiranje poljoprivrede kroz lokalne fondove\nBEOGRAD - Ministarstvo poljoprivrede i predstavnici 87 opština potpisali su danas protokol o saradnji u dugoročnom kreditiranju poljoprivredne proizvodnje koji će se sprovoditi kroz lokalne fondove za razvoj poljoprivrede.


Rusko-srpskoj ceremoniji prisustvovali i Noćni vukovi\nU Vojnom muzeju Srbije na svečanoj ceremoniji u četvrtak uručena je replika Zastave pobede, kao simbol pobede sovjetskih naroda nad nacističkom Nemačkom. Ovom događaju prisustvovali su i članovi Putinovih Noćnih vukova.\nRepliku zastave Vojnom muzeju je predao komandant Zapadnog vojnog okruga Oružanih snaga Rusije general-pukovnik Aleksandar Žuravljov, koji je rekao da zastavu predaje „u želji da ona jača prijateljstvo Srbije i Rusije“.\nZastavu je u ime Vojske Srbije primio brigadni general Siniša Kresović, načelnik Uprave za kadrove Sektora za ljudske resurse Ministarstva odbrane.\nPredaji Zastave pobede prisustvovali su ministar odbrane Srbije Aleksandar Vulin, ambasador Rusije u Srbiji Aleksandar Čepurin ali i srpski ogranak „Noćnih vukova“, moto-kluba bliskog predsedniku Ruske Federacije Vladimiru Putinu.\nPredsednik ogranka „Vukova“ Saša Savić, od generala Žuravljova primio je poklon, ukrasni tanjir sa simbolima ruske pobede nad fašizmom.\nNoćni vukovi, ruski motociklisti, poznati su po bliskim vezama sa Kremljom.\nZbog organizovanja vojnih obuka na teritoriji Evrope i Azije i delovanja u istočnoj Ukrajini na crnoj listi Ministarstva finansija SAD od juna 2017. nalazi se i kompanija Wolf Holding of Security Structures, u vlasništvu upravo Noćnih vukova.


Kako je nestala emocija iz sevdalinki? - Društvo - Dnevni list Danas\nPočetna » Društvo » Kako je nestala emocija iz sevdalinki?\nPrelistavamo predratne listove Vreme i Pravdu – 8. jun 1938.\nKako je nestala emocija iz sevdalinki?\nFrancusko-španski rat, novosti iz Azije kao i potera za hajdukom, glavne su vesti o kojima su izveštavali listovi Vreme i Pravda 8. juna 1938. godine.\n0Piše: Jovana Tomić 08. juna 2018. 07.30 Izmenjeno: 08.12\nI dok se Vreme bavilo posetom zemunskog trgovca Musoliniju, Pravda je proučavala muziku kritikujući noviji zvuk u poređenju sa bosanskim sevdalinkama.\nPored vesti o svetskoj politici, Vreme je na naslovnoj stani čitaoce obavestilo o zemunskom trgovcu koji je otputovao čak u Italiju da se zahvali predsedniku Musoliniju za spas njegove ćerke, nakon što je primljena u bolnicu u Italiji na osnovu njegovog zalaganja, detaljnih informacija o susretu nema, ali Vreme je napomenulo da će ovu važnu priču ispratiti narednih dana.\nDomaća vest o poteri u predelu Homolja, u kojoj se između ostalog kaže da su žandarske kontrole suzile obruč potrage kao i da je glava poznatog hajduka Pavla Dokića ucenjena sa 100 hiljada dinara, takođe se našla na naslovnoj strani tadašnjeg dnevnog lista Vreme.\nČitaoci Vremena mogli su pročitati i o problemu poplava u bosanskom trokutu, najplodnijem kraju tada naše zemlje. Za problem poplava u Bosanskom Šamcu tada nije bilo dugoročnog rešenja, a kako se navodi u tekstu retko šta sem nasipa i pumpi može da pomogne.\nIzveštaji o ponovnim napadima španskih avion na francuska pogranična mesta kao i verovatna propast Britanskog plana za posredovanje u tom sukobu, glavne su teme na naslovnici Pravde.\nPravda se pozabavila i bosanskim sevdalinkama. U tekstu pod naslovom “Prošlo je izgleda vreme kada je sevdah bio najviši i najvažniji zanos u životu” bavi se fenomenom ovih pesama kao i razmatranjem da li će one postati prošlost.\nPoredeći neku davnu prošlost i tadašnjost novinari Pravde konstatovali su nove muzičke pravce koji su u odnosu na sevdalinke izgubili emociju. O kom ritmu je reč govori isečak iz teksta: “Na tim selima sviraju većinom Ciganke, profesionalne sviračice, sačuvavši od lepih narodnih pesama i kola samo ritam, akcentujući banalnosti.”\nI dok se s jedne strane noviji muzički pravac kritikuje, sa druge se pak građani ovim tekstom mogu podsetiti kako je bilo dok je muziku prvenstveno činila emocija. Čitaoci se uvode u tekst rečima: „Nekada su u ovim mahalama, bosanskih kasaba, nastajale divne pesme pune čežnje i karasevdaha, pune boja i mahalskog duha, pune ustreptale mladosti.“\npravda, sevdalinke, Vesti iz prošlosti, vremeBeograd


Drugi trijumf u Evroligi: Crvena zvezda nadigrala Žalgiris | BL Portal\n13. Oktobra 2021. 21:26\nKošarkaši Crvene zvezde došli su do druge pobjede u novoj sezoni Evrolige pošto su u “Štark areni” rezultatom 73:61 savladali litvanski Žalgiris u prilično tvrdoj utakmici, koju su prelomili tek u finišu.\nBio je ovo drugi trijumf za ekipu Dejana Radonjića u Evroligi, drugi zaredom poslije prošlonedjeljne pobjede u Tel Avivu protiv Makabija. Žalgiris, koji je nedavno preuzeo Jure Zdovc, ima tri poraza na otvaranju takmičenja\nNajefikasniji u beogradskom timu bio je Nikola Kalinić sa 15 poena, a 13 poena je postigao Ognjen Dobrić. U redovima Žalgirisa istakao se Džoš Nibo sa 14 poena i 10 skokova.\nU narednom kolu crveno-bijeli će u petak gostovati CSKA u Moskvi, dok će ekipa koju vodi Jure Zdovc putovati u Pirej na meč sa Olimpijakosom.\nTags: Crvena zvezda, košarka, pobjeda, Žalgiris\nStanivuković zabrinut za funkcionisanje Grada: Trudićemo se maksimalno iz izolacije\nSlavlje u Trebinju: Borac savladao Letoar i prošao u četvrtfinale Kupa BiH\n27. Oktobra 2021. 16:33


Počinje upis đaka prvaka, evo šta treba da znate - PARAĆIN ONLINE\nPočinje upis đaka prvaka, evo šta treba da znate\nOŠ Radoje Domanović spremno čeka đake prvake\nOŠ „Radoje Domanović“ u Paraćinu prema rečima direktora Aleksandra Jovanovića spremno dočekuje upis budućih školaraca: “Naša škola i kompletan radni kolektiv spremni su za upis prvaka. Imamo savremene metode i sredstva kojima mališani stiču nova znanja i po rezultatima koje naši učenici ostvaruju na takmičenjima među najboljim školama smo u okrugu. Roditelji mogu da nabavljaju udžbenike za decu po povoljnijim cenama preko đačke zadruge. Takođe u postupku smo kompletne rekonstrukcije škole i do kraja 2019. imaćemo novu kuhinju i đačku trpezariju, potpuno nove savremene sportske terene, renovirane učionice i time ćemo definitivno postati najbolja osnovna škola u opštini.”\n– uverenje o pohađanju predškolskog programa (izdaje predškolska ustanova bez obzira na eventualna dugovanja roditelja prema vrtiću)\n– dokaz o lekarskom pregledu deteta (izdaje pedijatar nakon završenog celokupnog pregleda)\n– uverenje o prebivalištu deteta (izdaje se u policijskoj stanici ili u opštini prebivališta)\n– test emotivne zrelosti deteta\n– test socijalne zrelosti\n– test intelektualne zrelosti\n– laboratorijske analize krvi i urina\n– provera vakcinalnog statusa i vakcinacija\nPrevious Stečaj ukinut otkazi i dalje pljušte! Staklarcima ni kiša ne smeta da protestvuju ispred fabrike!\nNext U petak u pozorištu koncert narodnih igara i pesama Srbije i Belorusije


Eurosong u Torinu: Muzički konflikt i evropska dezorijentisanost - Javni servis\nEurosong u Torinu: Muzički konflikt i evropska dezorijentisanost\nPjesma Evrovizije je nekada važila za prestižni festival muzike, ali je vremenom postala festival kiča, često sramotnih kostima i koreografija, na kojem je muzika ostala u nekom drugom planu.\nU zanosu izvedbe njihovog velikog hita “I wanna be Your slave” (“Želim da budem tvoj rob”), na pozornici najpoznatijeg muzičkih festivala u Sjedinjenim Američkim Državama – Coachella Festival, frontmen italijanske rock grupe Maneskin, Damiano David počeo je da poziva na slobodu za Ukrajinu i psuje Putina.\nZagrejana publika ovog prestižnog festivala, koji se nakon dve godine pandemije konačno održao sredinom aprila u kalifornijskom gradiću Indio, oduševljena nastupom popularnog italijanskog benda, skandirala je uz stihove poznate pesme. Harizmatični Damiano je potom skinuo to malo odeće koje je imao na sebi, ostajući u kožnim pantalonama. Poklonio se publici i počeo da recituje deo završnog monologa filma Veliki diktator iz 1940. godine, kada se Charlie Chaplin obratio čovečanstvu rekavši: “Ljudska mržnja će proći, diktatori će umreti, a vlast koju su oduzeli narodu će se vratiti narodu. I sve dok ljudi umiru, sloboda nikada neće nestati”.\nPretpostavljam da većina iz publike tog američkog muzičkog festivala nije ni čula za taj film, kamoli ga pogledala. Međutim, motivacioni govor italijanske rock zvezde hipnotisao je masu. Usledile su opaske na račun predsednika Rusije, na njegovu vojsku, te se čuo i poneki komentar upućen ruskom narodu. Mladi muzičari su zatim zasvirali njihov novi muzički hit, pesmu “Gasoline-Benzin”. Publika je veselo plesala.\nUvertira u najpoznatiji muzički spektakl u Evropi\nPre odlaska na svetsku turneju, grupa Maneskin zbog rata i agresije na Ukrajinu, kako su zvanično saopštili na društvenim mrežama, otkazala je sve zakazane nastupe koje je imala u Rusiji.\n“Nastup na muzičkom festivalu u Kaliforniji nadmašio je sva naša očekivanja”, napisao je Damiano u jednom svom postu, kojeg nisu zaobišli mnogobrojni komentari i oštre kritike. S druge strane, ukrajinski parlament na svom zvaničnom Telegram kanalu, zahvalio se članovima grupe Maneskin na podršci koju su im uputili tokom tog koncerta.\nOva rock grupa prošle godine osvojila je prvo mesto na Pesmi Evrovizije koja se održala u Roterdamu. Zahvaljujući toj neočekivanojj pobedi, grad Torino ovoga puta ugostiće od 10. do 14. maja najpoznatiji muzički festival. Maneskin će sa svojom pobedničkom pesmom “Zitti e Buoni” (“Ćutljjivi i dobri”) da otvori spektakl koji Italijani sa nestrpljenjem očekuju. U isto vreme organizatori strahuju da će nastup kontroverznog benda i njegovog frontmena biti samo uvertira u ono što bi ove godine na ovom festivalu moglo da se dogodi.\nU okolnostima dok će cela Evropa četiri dana da prati nastupe poznatih pevača i onih koji to nisu, Rusija i Ukrajina vodiće još uvek rat. Dvojica voditelja RAI televizije, Gabriele Corsi i Cristiano Malgioglio, naglasili su da je neizbežno da realnost koju trenutno svi živimo ne bude deo scene na pozornici u Torinu, ali i da je festival jedinstvena prilika za poziv na mir.\nKič, koalicije, osvete\nEvrovizija koja postoji već više od pola veka, nekada je važila za prestižni festival muzike. Vremenom je postala festival kiča, često sramotnih kostima i koreografija, na kojem je muzika ostala u nekom drugom planu. Kako su izvođači zapravo predstavnici evropskih i poneke privilegovane države kojoj tu možda i nije mesto, osim pesmica, u pozadini ove manifestacije oduvek su pozornicom dominirale transverzalne osvete, savezi među učesnicima, koalicije protiv neprijatelja, osvete i zavere.\nPored glasova žirija, oko 200 miliona gledalaca, najviše njih iz Istočne Evrope i skandinavskih zemalja, koji verno prate ovaj događaj, imaju pravo glasa putem kojih nagrađuju ili kažnjavaju izvođače. Publika jedne određene zemlje ne može da glasa za svog predstavnika i zato je za dobro pozicioniranje i eventualnu pobedu, najvažnije održavati dobre odnose sa drugim zemljama iz kojih dolaze glasovi.\nProšle godine poslednju poziciju zauzeo je britanski pevač James Newman. Mladi Britanac i njegova pesma “Embers” sigurno nema nikakve veze sa tim što je Velika Britanija godinu dana ranije izašla iz Evropske unije. Međutim on nije dobio niti jedan glas žirija. Dnevni list The Guardian tada je najpoznatiji festival muzike na svetu, nazvao “najglupljim na svetu”.\nMuzički i geopolitički konflikt\nOve godine, zbog rata i agresije na Ukrajinu, predstavnik Rusije izbačen je sa takmičenja. Ovo nije prvi put da Rusija ne učestvuje, dogodilo se to već 2015. godine zbog invazije te zemlje na Krim. Zbog tog sukoba, ove godine favorit Ukrajine, pevačica Alina Pash morala je da se povuče i odustane od takmičenja na Eurosongu zbog njenog jednog putovanja iz prošlosti na to polustrvo, koje se prema zakonu Ukrajine smatra ilegalnim, od kada je Rusija aneksirala Krim 2014. godine. Umesto nje nastupiće popularni muzički sastav Kalush Orchestra, sa pesmom “Stefania”, koja je u međuvremenu postala himna ukrajinskog otpora.\nU prošlosti se često dešavalo da se predstavnici određenih zemalja povuku ili budu izbačeni sa takmičenja. Tako je Libija 2005. godine odlučila da se povuče sa takmičenja, kako ne bi prenosila ovaj festival u svojoj zemlji i samim tim nastup izraelskog predstavnika. Određene pesme ponekada su bile i cenzurisane, kao što je bila pesma gruzijskog pop benda “We Don’t Wanna Put In” iz 2009. godine, na koju je Rusija kasnije stavila veto zbog sukoba sa tom zemljom.\n‘Festival bez ideja, prepun plagijata’\nMoj prijatelj i muzičar Flavio Marchetti kaže da je Evrovizija kao cirkus, festival bez ideja i prepun plagijata. Znam da italijansku publiku festival za najbolju pesmu Evrope nije nikada previše interesovao, jer ipak Italijani imaju San Remo. Međutim, 66. edicija je u žiži javnosti ovih dana i zainteresovanost je velika, posebno medijska. Poslednji put Evrovizija je održana u Rimu 1991. godine, zahvaljujući pobedi Toto Cutugno godinu dana ranije na festivalu u Zagrebu, kada je otpevao svoj veliki hit “Insieme: 1992” (“Zajedno: 1992”).\nKarte su prodate već prvog dana kada su puštene u prodaju. Velika je zainteresovanost i inostranih novinara. Međutim, kako ipak nisu svi novinari ravnopravni, tako akreditaciju za praćenje festivala nije dobila Vera Ščerbakova, ruska novinarka koja od 2007. godine živi u Rimu i radi kao dopisnik za rusku novinsku agenciju TASS. Veru poznajem, a poznaju je i neke moje kolege koji ne vide problem u tome što joj bez detaljnijih objašnjenja nije odobrena akreditacija. I drugi novinari su se žalili da nisu dobili dozvole za praćenje ovogodišnjeg Eurosonga.\nIako muzika ne bi trebalo da ima veze sa geopolitikim, sasvim je izvesno, kako već danima pišu novine, da će pobediti predstavnici Ukrajine i njihova pesma koja niže stihove o ljubavi prema otadžbini. Čak i ako ne pobede formalno, prisustvo Kaluš orkestra na ovom takmičenju, u ratnim uslovima u kojima je njihova zemlja i kada su za izlazak iz nje morali da dobiju posebne dozvole, zapravo je pobeda sama po sebi.


Kamen spoticanja Argentine i Velike Britanije - Reflejo časopis\nKamen spoticanja Argentine i Velike Britanije\nNe nazire se kraj argentinsko-britanskom sukobu oko Foklandskih ostrva\nIako mali arhipelag u južnom Atlantiku, Foklandska ostrva (na engleskom: Falkland Island, za pripadnike španskog govornog područja Islas Malvinas) predstavljaju ovih meseci veliki problem za argentinsku predsednicu Kristinu Fernandes (Cristina Fernández) i britanskog premijera Dejvida Kamerona (David Cameron). Sporna teritorija nalazi se nekih 400 kilomera od argentinske Patagonije (gotovo četvorostruko dalje od Ujedinjenog kraljevstva), a broji dva velika i dvadesetak manjih ostrva, i tek nešto više od tri hiljade stanovnika, pretežno britanskog porekla. Zvanično slove za britansku prekomorsku teritoriju, a oficijalni jezik je engleski. Međutim, Argentina sve oštrije polaže pravo na Foklande, tvdeći da je arhipelag nasledila od Španije dvadesetih godina XIX veka.\nNaime, istorija sukoba između dveju zemalja proteže se već od 1833. godine, kada je Britanija preuzela Foklande od Argentine vojnom invazijom, a 1982. vodjen je kratkotrajni ali krvavi Malvinski rat, u kojem je poginulo blizu hijadu ljudi, većinom argentinskih vojnika. Te godine je argentinska vojna hunta nasilno zauzela ostrva, na šta je tadašnja britanska premijerka Margaret Tačer (Margaret Thatcher) odgovorila slanjem britanske jedinice za specijalne operacije, uspevši da povrati i očvrsne vlast.\nArgentinska predsednica sada traži od Britanije da se odrekne arhipelaga, navodeći da britansko polaganje prava na Foklande predstavlja „razmetljiv kolonijalizam”. U toj borbi podržava je i nedavno izabrani vrhovni poglavar Rimokatoličke crkve, inače poreklom Argentinac, izjavom da je Velika Britanija uzurpirala Malvinska ostrva koji nesumnjivo predstavljaju „argentinsku domovinu”. „Beli dim iznad Foklanda bio je prilično jasan”, odgovorio je britanski premijer na papinu izjavu, aludirajući na rezultate referenduma među stanovništvom Foklanda, našalivši se pritom i na račun glasanja u Vatikanu.


Kapiten nastavlja da piše istoriju... - Sportske.net\nKapiten nastavlja da piše istoriju...\nNa konferenciji za medije upriličenoj povodom produžetka ugovora Saše Ilića sa ekipom Partizana, kapiten crno-belih izrazio je želju da klub uspešno startuje u kvalifikacijama za LŠ a da on ličnim doprinosom pomogne ekipi u osvajanju novih trofeja.\nKapiten fudbalskog kluba Partizan Saša Ilić rekao je danas da su on i njegovi saigrači silno motivisani i sa nestrpljenjem čekaju prvu utakmicu protiv Valete u drugom kolu kvalifikacija za Ligu šampiona.\n"Nadam se uspešnoj sezoni, želimo da prođemo u Ligu šampiona i osvojimo prvenstvo i kup. Svi smo zdravi, silno motivisani i sa nestrpljenjem iščekujemo prvu utakmicu", rekao je Ilić novinarima na stadionu Partizana.\nIlić je produžio ugovor sa crno-belima na još godinu dana.\n"Želim igrama i svojim ponašanjem da opravdam ukazano poverenje i da budem zdrav. Nisam mnogo puta tokom karijere bio povređen. Ako budem pružao dobre igre i opravdavao trenerova očekivanja igraću još. Ostaviću fudbal kada budem osećao da je to - to", kazao je Ilić.\nSportski direktor Partizana Ljubiša Tumbaković rekao je da se nada da će Ilić i sledeće godine u ovo vreme produžiti ugovor, ali i da ga po završetku karijere čeka vrlo značajno mesto u klubu.\n"Nadam se da ćemo dogodine produžiti ugovor na još godinu dana, a kada završi karijeru on će ostati u Partizanu. On je mnogo puta igrao jako dobro, na momente čak i maestralno. Njegov odnos prema radu uslovio je da se vrati u Partizan", rekao je Tumbaković.\n"Njegova harizmatičnost je prepoznatljiva i zato je on jedinstven. Ovo je njegov klub i čeka ga vrlo značajno mesto po završetku karijere", dodao je Tumbaković.\nPartizan sezonu počinje u utorak, 17. jula, na gostovanju Valeti u prvoj utakmici drugog kola kvalifikacija za Ligu šampiona.